title: Selma Anttila

text: Monet Anttilan teoksista perustuvat hänen omiin kokemuksiinsa, kuten "Uhri" vuodelta 1922, jonka "uhri" oli kirjailijan oma Vienan-Karjalassa 1918 kaatunut poika Tauno Heikki Anttila (s. 1897). "Pyryn perhe" sijoittuu puolestaan kirjailijan lapsuudenmaisemiin Orimattilan Luhtikylään. Anttila sai vuonna 1923 valtion kirjallisuuspalkinnon romaanista "Uhri", Bergbomin palkinto hänelle myönnettiin näytelmästä "Vaihdokas".


title: Selma Anttila

text: Näytelmää "Omatunto" ei ole painettu, mutta se esitettiin Kansallisteatterissa.


title: Göteborgin ja Bohusin lääni

text: Göteborgin ja Bohusin lääni () Länsi-Ruotsissa on yksi maan entisistä lääneistä. Se koostui Bohuslänin maakunnasta ja pienestä osasta Länsi-Götanmaan maakuntaa Pohjanmeren rannalla. Lisäksi lääniin kuului Hallandin maakunnasta Lindomen pitäjä. Göteborgin ja Bohusin läänin pääkaupunki oli Göteborg, mutta osa lääninhallinnosta sijaitsi Uddevallassa. Vuodesta 1998 lääni on ollut osa Länsi-Götanmaan lääniä.


title: Göteborgin ja Bohusin lääni

text: Bohuslän liitettiin Ruotsiin Roskilden rauhassa vuonna 1658. Aluksi saatua aluetta johti kuvernööri, jonka hallinto sijaitsi Bohusin linnoituksessa Kungälvissä. Vuonna 1680 perustettiin Bohusin lääni. Valloitettiin maakuntaan yhdistettiin Göteborgin kaupunki sekä kaupungin ympärillä olleet Sävedalin, Askimin ja Östra Hisingin kihlakunnat, jotka aiemmin olivat kuuluneet Älvsborgin lääniin. Aiemmin Norjaan kuuluneilla alueilla ryhdyttiin soveltamaan Ruotsin lakia vuonna 1682. Vuonna 1700 läänin nimeksi tuli Göteborgin ja Bohusin lääni, ja samalla Göteborgista tuli läänin pääkaupunki.


title: Göteborgin ja Bohusin lääni

text: Ruotsin kuntauudistusten yhteydessä Göteborgin ja Bohusin läänin rajat hieman muuttuivat. Älvsborgin läänistä liitettiin Angeredin, Bergumin ja Valbo-Ryrin seurakunnat vuonna 1967. Vuonna 1971 Älvsborgin läänistä siirrettiin Göteborgin ja Bohusin lääniin vielä Björketorpin seurakunta, ja vastakkaiseen suuntaan siirrettiin Hjärtumin ja Västerlandan seurakunnat. Pieni osa Bohuslänistä tuli näin kuulumaan Älvsborgin lääniin. Vuonna 1971 Hallandin läänistä liitettiin Göteborgin ja Bohusin lääniin vielä Lindomen seurakunta.


title: Göteborgin ja Bohusin lääni

text: Göteborgin ja Bohusin lääni lakkautettiin 31.12.1997, ja 1.1.1998 perustettiin Länsi-Götanmaan lääni yhdistämällä aiemmat Göteborgin ja Bohusin lääni, Älvsborgin lääni ja lähes koko Skaraborgin lääni.


title: Göteborgin ja Bohusin lääni

text: Göteborgin ja Bohusin läänissä sijaitsi ennen vuoden 1971 kuntauudistusta 7 kaupunkia:


title: Göteborgin ja Bohusin lääni

text: Pientä Marstrandia lukuun ottamatta nämä kaupungit ovat nykyisin samaa nimeä käyttävien, mutta alueeltaan paljon vanhoja kaupunkeja laajempien kuntien keskustaajamia.


title: Göteborgin ja Bohusin lääni

text: Göteborgin ja Bohusin läänin alueella sijaitsi 1970-luvun kuntauudistuksen jälkeen 15 kuntaa:


title: Albert Ehrensvärd vanhempi

text: Albert Ehrensvärd vanhempi (koko nimeltään "Albert Carl August Lars Ehrensvärd", 10. tammikuuta 1821 – 1901) oli ruotsalainen kreivi ja poliitikko. Hän toimi Ruotsin ulkoministerinä vuosina 1885–1889 ja valtiopäiväedustajana ensimmäisessä kamarissa vuosina 1867–1874 ja 1877–1890. Göteborgin ja Bohusin läänin maaherrana Ehrensvärd toimi vuosina 1864–1885.


title: Kalastajan vaimon haave

text: Kalastajan vaimon haave (蛸と海女) on Hokusain 1820-luvulla puuhun kaivertama eroottinen kuva ja ensimmäinen todiste lonkeropornosta. Kaiverruksessa esiintyy nainen, joka harrastaa seksiä kahden mustekalan kanssa. Hän suutelee pientä mustekalaa samalla kun suurempi suorittaa cunnilingusta naiselle.


title: Kalastajan vaimon haave

text: Tämä ukiyo-e on peräisin Japanin Edo-kaudelta, jolloin animismi oli valloillaan.


title: Stephen Pile

text: Stephen Pile (s. 1949, Lincolnshire) on brittiläinen kirjailija.


title: Stephen Pile

text: Pile julkaisi vuonna 1979 huumoripainotteisen teoksensa "Suurten munausten kirja", joka kuvaa ihmisten surkuhupaisimpia epäonnistumisia kautta aikojen. Hän kirjoitti teokselleen myös jatko-osan, mutta vetäytyi sitten kirjailijanuraltaan ja siirtyi lehtiuralle.


title: Stephen Pile

text: Pile oli "avuttomia" ihmisiä yhteen koonneen Not Terribly Good Clubin perustajajäsen, mutta yhteisö lopetettiin sen noustua suureen suosioon munausten kirjan julkaisemisen jälkeen.


title: Verginan aurinko

text: Verginan aurinko on tyylitelty tähtisymboli, jossa on 16 sädettä. Sitä pidetään muinaisen Makedonian valtakunnan symbolina. Symboli löydettiin vuonna 1977 arkeologi Manólis Andrónikoksen johtamissa Verginana tunnetun antiikin Aigain kaupungin kaivauksissa pohjoisessa Kreikassa. Se oli kaiverrettu Makedonian kuninkaan Filippos II:n jäännökset sisältäneen kultaisen larnaksin kanteen.


title: Verginan aurinko

text: Kreikkalaiset ottivat merkin pian käyttöönsä symboloidakseen sillä antiikin Makedonian kulttuurin jatkumoa nykyisessä Kreikassa. Symbolia käytetään kreikkalaisen Makedonian lipussa.


title: Verginan aurinko

text: Vuonna 1991 Jugoslaviasta itsenäistynyt Makedonian tasavalta otti myös auringon omaan lippuunsa. Kreikkalaiset protestoivat tätä vastaan, sillä he pitivät sitä omana symbolinaan. Neljä vuotta myöhemmin Makedonian lippua muokattiin nykyiseen muotoonsa.


title: Helsingin kaupungin pelastuslaitos

text: Helsingin kaupungin pelastuslaitos (tai lyhyemmin Helsingin pelastuslaitos) on Helsingin pelastustoimesta huolehtiva aluepelastuslaitos. Helsingin pelastuslaitos on yksi Helsingin kaupungin virastoista ja hoitaa Helsingin kaupungin alueen pelastustoimea yhtenä Suomessa toimivista 22 aluepelastuslaitoksesta. Muista pelastuslaitoksista poiketen tämä pelastuslaitos toimii vain yhden kunnan (Helsingin kaupungin) alueella. Helsingin pelastuslaitoksen toiminta on hajautettu Helsingin kaupungin alueelle yhteensä yhdeksälle pelastusasemalle. Pelastusasemat sijaitsevat Kalliossa (keskuspelastusasema), Erottajalla, Jätkäsaaressa, Haagassa, Käpylässä, Malmilla, Mellunkylässä, Herttoniemessä ja Suomenlinnassa. Lisäksi Helsingin pelastuslaitoksella on kolme miehittämätöntä meriasemaa.


title: Helsingin kaupungin pelastuslaitos

text: Helsingin pelastuslaitos vastaa palonehkäisyn valvonta- ja tarkastustehtävistä, palo- ja pelastustoiminnasta, lääkinnällisestä pelastustoiminnasta eli ensihoidosta ja kiireellisestä sairaankuljetuksesta Helsingin kaupungin alueella. Helsingin pelastuslaitos vastaa myös Helsingin pelastustoimen poikkeusolojen riskianalyysin ylläpitämisestä ja kehittämisestä, pelastustoimen poikkeusolojen valmiussuunnittelusta sekä väestönsuojeluvalmiuden suunnittelusta ja kehittämisestä. Lisäksi pelastuslaitos koordinoi Helsingin kaupungin väestönsuojeluun varautumista.


title: Helsingin kaupungin pelastuslaitos

text: Helsingin pelastuslaitos ylläpitää omaa oppilaitosta, Helsingin Pelastuskoulua joka antaa ammatillista koulutusta palomies-sairaankuljettajan ja paloesimiehen ammattiin. Pelastuskoulu kouluttaa henkilöstöä Helsingin pelastuslaitoksen tarpeisiin, ei yleisille työmarkkinoille. Helsingin Pelastuskoulu on valtion ylläpitämän Pelastusopiston ohella ainoa pelastusalan koulutusta antava oppilaitos Suomessa.


title: Helsingin kaupungin pelastuslaitos

text:
Pelastuslaitos jatkaa Helsingin vakinaisen palokunnan perinnettä. Vuonna 1755 vahvistettiin ensimmäinen palotointa koskeva ohjesääntö Helsingin kaupungissa. Suomen ollessa osa Venäjän keisarikuntaa uudistettiin Helsingin kaupungin palontorjuntavalmiutta vaiheittain.
Helsinkiin perustettiin vuonna 1861 Helsingin palokunta (myöhemmältä nimeltään Helsingin palolaitos), joka oli ensimmäinen vakituinen palokunta Suomessa. Helsingin kaupungissa panostettiin alusta alkaen ammattipalokunnan toimintaan. Ensimmäinen vapaaehtoispohjalta toimiva palokunta, Helsingin VPK, perustettiin kaupunkiin vuonna 1864, eli kolme vuotta palolaitoksen perustamisen jälkeen. Palolaitos toimi eri puolilla kaupunkia, mutta sillä ei ollut alkuaikoina vakituisia asemia. Vakituisen henkilökunnan ohella palolaitos käytti paljon kaupunkilaisten työvoimaa tulipalojen sammuttamisessa.
Helsingin palolaitos sai ensimmäisen asemansa vuonna 1891, kun Erottajan paloasema valmistui Korkeavuorenkadulle. Kallioon Agricolankadulle valmistui ensimmäinen paloasema vuonna 1914. Kallion asemasta tuli keskuspelastusasema vuonna 1975, kun operatiivisen toiminnan keskeisimmät toiminnot ja laitoksen johto muuttivat Erottajan asemalta Kallioon. Helsingin pelastuslaitoksen asemaverkosto on muuttunut kaupungin kasvamisen myötä. Käpylän asema perustettiin vuonna 1931 ja Haagan asema vuonna 1961 ja Malmin asema vuonna 1977. Uusimmat asemat ovat Mellunkylän, Herttoniemen ja Jätkäsaaren asemat, jotka avattiin vuonna 2003 (Mellunkylä), 2006 (Herttoniemi) ja 2011 (Jätkäsaari).


title: Helsingin kaupungin pelastuslaitos

text: Helsingin palolaitos ja Helsingin väestönsuojelukeskus yhdistettiin vuonna 1991 Helsingin pelastuslaitokseksi. Yhdistymisen tarkoituksena oli tehostaa pelastus- ja väestönsuojelutoimintaa Helsingin kaupungissa. Helsingin väestönsuojelukeskus oli perustettu talvisodan alla vuonna 1939 ja se huolehti väestönsuojelutoiminnasta Helsingissä.


title: Helsingin kaupungin pelastuslaitos

text: Vuonna 2004 muodostettiin Suomeen 22 aluepelastuslaitosta. Aluepelastuslaitoksille siirtyivät aikaisemmin kuntien vastuulla olleet pelastustoimen tehtävät. Lakimuutoksen jälkeen Helsingin pelastuslaitos on yksi 22 aluepelastuslaitoksesta, mutta uudistuksen myötä laitoksen alueellinen toiminta-alue ei muuttunut.


title: Helsingin kaupungin pelastuslaitos

text: Hälytystoiminta siirtyi pois Helsingin pelastuslaitoksen vastuulta 1.10.2005 alkaen. Hälytystoimintaa ja Helsingin hätäkeskusta on ylläpitänyt tästä lähtien valtion Hätäkeskuslaitos.


title: Helsingin kaupungin pelastuslaitos

text:
Helsingin pelastuslaitosta johtaa "pelastuskomentaja".
Pelastuslaitoksen pelastuskomentajana toimii Simo Weckstén 1.11.2012 alkaen. Pelastuslaitoksen ylin päättävä elin on kaupunginvaltuuston valitsema Helsingin kaupungin pelastuslautakunta, jolle on siirretty kunnallista päätösvaltaa. Pelastuslautakunta ohjaa ja kehittää Helsingin pelastuslaitoksen toimintaa.


title: Helsingin kaupungin pelastuslaitos

text: Helsingin pelastuslaitoksen palveluksessa oli 31.12.2011 yhteensä 683 työntekijää. Luku sisältää sekä määräaikaiset että vakituiset työsuhteet.


title: Helsingin kaupungin pelastuslaitos

text:
Pelastuslaitos jakautuu kolmeen osastoon:
10 Keskuspelastusasema (Kallio) 20 Erottajan pelastusasema21 Jätkäsaaren pelastusasema30 Haagan pelastusasema40 Käpylän pelastusasema50 Malmin pelastusasema60 Mellunkylän pelastusasema70 Herttoniemen pelastusasema80 Suomenlinnan pelastusasema


title: Saattaja Hämeenmaa

text: Saattaja Hämeenmaa oli Suomen Merivoimissa vuosina 1964-1987 palvellut Neuvostoliitosta hankittu Riga-luokan fregatti. Alus oli alkuperäiseltä nimeltään SKR-69 ("СКР-69"). Suomessa alus luokiteltiin saattajaksi.


title: Saattaja Hämeenmaa

text: 1960-luvun alkupuolella merivoimilla oli Matti Kurjen hankinnasta huolimatta edelleen tarve suurille tykistöaluksille. Tätä puutetta korvaamaan päätettiin vuonna 1962 Neuvostoliiton kanssa tehdyn ns. tavaraluottosopimuksen puitteissa hankkia kaksi käytettyä Riga-luokan fregattia. Hankintasopimus sisälsi lisäksi alusten peruskorjauksen, ja suomalaisen kantahenkilökunnan tyyppikoulutuksen Neuvostoliitossa. Hankinta liittyi myös 1960-luvun Berliinin kriisin myötä kiristyneeseen ilmapiiriin, jonka myötä Suomeen oli hankittu jo T-54-taistelupanssarivaunuja ja MiG-21-suihkuhävittäjiä.


title: Saattaja Hämeenmaa

text: Hankinta toteutui vuonna 1964. Miehistön koulutus järjestettiin Tallinnassa ja lipunvaihdon yhteydessä 14. toukokuuta 1964 entiset Neuvostoliiton laivaston alukset nimettiin uudelleen. Filin ("Филин") sai nimen "Uusimaa" ja SKR-69 nimen "Hämeenmaa". Alukset olivat Suomen merivoimien ainoat alukset, joissa oli pääkoneina höyryturbiinit. Alukset olivat hyvin saman näköisiä: pieni ulkoinen ero oli mm. merivalvontatutkan vastapaino, joka "Hämeenmaassa" oli suorakulmainen ja "Uusimaassa" pyöreäkulmainen.


title: Saattaja Hämeenmaa

text: "Hämeenmaa" muodosti sisaraluksensa kanssa Saattajalaivueen (SaattLv). Laivueen taktillisissa harjoituksissa alusten varmistustehtävissä toimivat usein Nuoli-luokan moottoritykkiveneet. Osastolle tehtyjen operaatioanalyyttisten tutkimuksien perusteella parannettiin saattajien ilmatorjuntakykyä asentamalla niiden keulaan vuonna 1971 neuvostovalmisteinen 30 mm kaksoisrevolveritykki mallia AK-230.


title: Saattaja Hämeenmaa

text: Kun tykkiveneet "Karjala" ja "Turunmaa" valmistuivat 1960-luvun lopussa, eivät merivoimien rauhanaikaiset henkilöstö- ja kouluttajaresurssit enää riittäneet saattajien miehittämiseen samanaikaisesti. Alukset olivatkin kulussa 1970-luvun vuorovuosin vuoteen 1979 asti, jolloin "miinalaiva Pohjanmaan" valmistuttua siirrettiin "Uusimaa" reservialukseksi, ja "Hämeenmaahan" tehtiin laaja peruskorjaus ja se muutettiin miinalaivaksi vuosina 1978-1979. Alus poistettiin merivoimien alusluettelosta 1985 ja se myytiin romutettavaksi. Se romutettiin Haminassa seuraavana vuonna.


title: Jasmiinitee

text: Jasmiinitee (, pinyin: mò lì huā chá) on kiinalainen tee, joka on maustettu jasmiininkukilla. Se valmistetaan joko kevyesti hapetetusta pouchong-teestä tai vihreästä teestä, mutta joskus myös mustasta teestä. Jasmiiniteetä tuotetaan Fujianissa.


title: Jasmiinitee

text: Jasmiinitee on suosittua Pohjois-Kiinassa ja sitä myös tarjoillaan yleensä aina kiinalaisissa ravintoloissa länsimaissa.


title: Shanghainkiina

text: Shanghainkiina eli Shanghain murre on Shanghaissa puhuttu wu-kiinan murre. Muiden wu-kiinan murteiden tapaan shanghainkiina ei ole keskenään ymmärrettävä muiden siniittisten kielten kuten mandariinikiinan ja kantoninkiinan kanssa, vaikka niillä onkin paljon yhteistä. Shanghainkiina on edustavin wu-kiinan pohjoisista murteista, sillä se sisältää sanoja ja ilmauksia koko pohjoiselta alueelta.


title: Shanghainkiina

text: Shanghainkiinassa on paljon puhtaita vokaaleja ja konsonantteja. Wu-kiinan muiden pohjoismurteiden tapaan shanghainkiinassa on myös soinnillisia konsonantteja toisin kuin muissa siniittisissä kielissä. Shanghainkiinan sävelkorkojärjestelmä on myös omalaatuinen muihin Kiinan kielin verrattuna.


title: Shanghainkiina

text: Shanghainkiinan asema on kiistanalainen. Kiinan kansantasavallan hallitus tukee ainoastaan mandariinikiinan käyttöä koulutuksessa ja virallisissa yhteyksissä. Vastaavasti muita kieliä on laiminlyöty. Esimerkiksi vuonna 2005 Shanghain johto teki asetuksen, jonka mukaan palvelualojen työntekijöiden täytyy tervehtiä asiakkaita mandariiniksi ja heidän täytyy läpäistä mandariinin tasokoe vuoteen 2010 mennessä. Toisaalta paikallisella tasolla on myös haluttu säilyttää oma kieli ja oma identiteetti. Vuonna 2005 päätettiin myös aloittaa shanghainkielen opetus yläasteella.


title: Shanghainkiina

text: Mandariinikiina on hallitsevassa asemassa mediassa. Radiossa on ollut shanghainkielisiä ohjelmia jo pidemmän aikaa, mutta televisiossa sallittiin shanghainkielisten sarjojen lähettäminen vasta 1990-luvun puolivälissä. Shanghainkielistä musiikkia ei juuri ole tarjolla lukuun ottamatta Shanghain kultakauden ikivihreitä ja uutta 2000-luvun rap-musiikkia.


title: Shanghainkiina

text: Shanghainkiina on nykyään elinvoimainen kieli, vaikka mandariinikiina onkin jättänyt jälkensä etenkin nuoremman sukupolven puheeseen. Kiinassa shanghailaiset ovat tunnettuja siitä, että he ovat ylpeitä kielestään ja rohkenevat puhua sitä myös kaupunkinsa ulkopuolella. Myös muualta Kiinasta Shanghaihin saapuneet siirtolaiset ovat osoittaneet kiinnostusta oppia shanghainkiinaa, koska useimmissa Shanghain kirjakaupoissa on myytävänä mandariininkielisiä shanghainkiinan oppaita.


title: Shanghainkiina

text: Konsonanteista vain [ŋ] ja [ʔ] voivat päättää tavun, muut konsonantit esiintyvät vain tavun alussa.


title: Shanghainkiina

text: Glottaaliklusiili [ʔ] on samankaltainen kuin suomen kielen rajageminaatiossa. Historiallisesti se on kehittynyt varhaisemman kiinan kielen loppukonsonanteista [k], [p] ja [t], jotka ovat vieläkin jäljellä muun muassa kantoninkiinassa. Esimerkiksi sanat "valtio", "torni" ja "kieli" ovat kantoninkiinaksi [kok], [tʰap] ja [sit] ja shanghainkiinaksi [kɔʔ], [tʰaʔ] ja [səʔ]. Yhdyssanoissa glottaaliklusiilia seuraava soinniton klusiili tai affrikaatta kahdentuu. Esimerkiksi [iʔ.tʰaʔ.kuaʔ.tsz] äännetään todellisuudessa [it.tʰak.kuat.tsz].


title: Shanghainkiina

text: Shanghainkiinassa on runsaasti puhtaita vokaaleja. Vokaalinmuodostukseen vaikuttaa huulten asento, tavun avoimuus ja nasaalisuus. Huulten asento voi olla joko lavea tai pyöreä. Tavut ovat joko avoimia, jolloin ne äännetään pitkänä, tai suljettuja, jolloin ne päättyvät äkkinäisesti glottaaliklusiiliin. Nasaalivokaalit äännetään nenän kautta.


title: Shanghainkiina

text: Vokaaleista [i], [u] ja [y] muodostavat diftongeja muiden vokaaleiden kanssa.


title: Shanghainkiina

text: Shanghainkiina on tonaalinen kieli eli tavujen sävelkululla on väliä sanan merkityksen kannalta. Alun alkaen siinä oli kahdeksan sävelkulkua, mutta nykypäivänä enää viisi on jäljellä. Jäljellä olevista viidestä sävelkulusta kolme on niin lähellä toisiaan, että käytännössä vieraskielinen kykenee erottamaan vain kolme erilaista sävelkulkua.


title: Shanghainkiina

text: Yhdyssanoissa ensimmäisen tavun sävelkulku määrää muiden tavujen sävelkulun. On esitetty, että tämän ilmiön johdosta shanghainkiinassa onkin periaatteessa vain kaksi suhteellista sävelkorkeutta, korkea ja matala. Näin ymmärrettynä shanghainkiina olisi japanin kielen kaltainen sävelkorkokieli.


title: Shanghainkiina

text: Shanghainkiinaa kirjoitetaan kiinalaisella kirjoituksella, yksinkertaistetuilla merkeillä. Käytössä on siis samat merkit kuin mandariinikiinan kirjoittamisessa, mutta niiden merkitys ja ääntämys saattaa olla eri kuin mandariinissa. Toisaalta shanghainkiinassa on käytössä sellaisia merkkejä, jotka ovat harvinaisia tai joita ei esiinny lainkaan mandariinikiinassa.


title: Shanghainkiina

text: Shanghainkiinaa kirjoitetaan kiinalaisilla merkeillä. Shanghainkiinalla ei ole vakinaistettua latinisointi- eli muuntokirjoitusmenetelmää latinalaisille aakkosille, sellaista kuin mandariinikiinan pinyin. Joitakin latinisointeja on kehitetty, kuten Lance Ecclesin latinisointi, mutta yksikään niistä ei ole saavuttanut erityisasemaa. Länsimaisissa kirjoissa tavallisin tapa on käyttää kansainvälistä foneettista aakkostoa. Kiinankielisissä teoksissa on käytetty toisinaan pinyiniin pohjautuvaa latinisointia.


title: Minato (Tokio)

text: Minato () on yksi Japanin pääkaupungin Tokion erillisalueista. Se sijaitsee kaupungin keskiosassa Tokionlahden rannalla Tokion keisarillisen palatsin eteläpuolella ja rajautuu Chiyodan, Chūōn, Kōtōn, Shibuyan, Shinagawan ja Shinjukun erillisalueisiin. Minatossa on 251 455 asukasta (vuonna 2017) ja sen pinta-ala on 20,37 neliökilometriä.


title: Minato (Tokio)

text:
Minaton erillisalueella on 30 kaupunginosaa, jotka jakautuvat yhteensä 117 osa-alueeseen (). Yhteen kaupunginosaan kuuluu yhdestä yhdeksään osa-aluetta.
”Minato” merkitsee satamaa. Minaton alueella sijaitsee useita kymmeniä suurlähetystöjä ja useiden merkittävien yhtiöiden pääkonttoreita. Näihin kuuluvat muun muassa Animax, Dentsu, Fuji Xerox, Mitsubishi Motors, NEC, Nippon Television, Sony ja Toshiba. Alueella on myös useita yliopistoja, kuten Keiō-yliopisto ja Tokion yliopiston laitoksia. Lisäksi Tokion keskeinen maamerkki Tokyo Tower sijaitsee Minaton alueella.


title: Paulo Sérgio

text: Paulo Sérgio Silvestre do Nascimento (s. 2. kesäkuuta 1969, São Paulo, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Hän pelasi hyökkääjänä.


title: Paulo Sérgio

text: Paulo Sérgio aloitti uransa vuonna 1988 Corinthiansissa. Euroopan kentille hän siirtyi vuonna 1993, kun hän teki sopimuksen Bundesligan Bayer Leverkusenin kanssa. Vuosina 1997–1999 Paulo Sérgio pelasi AS Romassa Serie A:ssa ja vuosina 1999–2002 Bayern Münchenissä, jossa hän voitti Saksan mestaruuden vuosina 2000 ja 2001 sekä Mestareiden liigan vuonna 2001. Bayern Münchenistä Paulo Sérgio siirtyi Yhdistyneiden Arabiemiirikuntien Al Wahdadiin ja lopetti uransa vuonna 2003 Esporte Clube Bahiassa Brasiliassa.


title: Paulo Sérgio

text: Brasilian maajoukkueessa Paulo Sérgio pelasi 13 maaottelua ja teki niissä kaksi maalia. MM-kilpailuissa 1994 hän pelasi kahdessa ottelussa.


title: Tamia

text: Tamia (oik. Tamia Marilyn Washington-Hill, s. 9. toukokuuta 1975 Windsor, Ontario, Kanada) on kanadalainen R&B-laulaja.


title: Tamia

text: Tamia lauloi 19-vuotiaana Quincy Jonesin kappaleella ”You Put A Move On My Heart”, jonka singlejulkaisu sai vuonna 1996 Grammy-ehdokkuuden. Tamian ensimmäinen albumi ilmestyi 1998.


title: Tamia

text: Tamia lähti Atlantic Recordsilta vuonna 2005 ja julkaisi neljännen studioalbuminsa "Between Friends" itsenäisesti. Hän on soolourallaan sijoittunut useasti listoille ja ollut myös Grammy-ehdokkaana.


title: Tamia

text: Tamia on naimisissa koripalloilija Grant Hillin kanssa. Hän ilmoitti vuonna 2005 sairastavansa MS-tautia.


title: Saksan sotahistoria

text: Saksan sotahistoria kattaa Saksan sotahistorian Saksan valtion perustamisesta lähtien vuonna 1871.


title: Saksan sotahistoria

text: Preussin rautakansleri Otto von Bismarck aloitti Saksan yhdistämisen yhdeksi valtioksi vuonna 1862 voitokkailla sodilla Tanskaa ja Itävaltaa vastaan. Rauhanteossa kyseiset valtiot luopuivat saksalaisista alueistaan. Napoleonin veljenpoika, Ranskan keisari Napoleon III, ei halunnut vahvaa rajanaapuria ja niin Ranska julisti sodan Saksalle. Saksa kuitenkin voitti ja Vilhelm I valittiin Saksan keisariksi.


title: Saksan sotahistoria

text: 1900-luvun alussa Euroopan suurvaltojen välit alkoivat kiristyä ja sotilasliittoja alettiin muodostaa. 1880-luvulla Saksa, Itävalta-Unkari ja Italia tekivät kolmiliiton samoihin aikoihin, kun Yhdistynyt kuningaskunta, Ranska ja Venäjä liittoutuivat. Vuonna 1914 serbiaktivisti murhasi Itävalta-Unkarin arkkiherttuan ja sota syttyi liittojen välille. Sodan aikana Italia kuitenkin vaihtoi puolta. Saksa oli vähällä voittaa Ranskan, mutta Marnejoella sotaonni kääntyi, ja Saksa työnnettiin takaisin. Näin se myös hävisi sodan vuonna 1918.


title: Saksan sotahistoria

text: Kun kansallissosialistisen puolueen johtaja Adolf Hitler nousi saksan diktaattoriksi, Yhdistynyt kuningaskunta ja Ranska huolestuivat. Neuvostoliiton johtaja Josif Stalin luotti kuitenkin Saksaan ja solmi tämän kanssa hyökkäämättömyyssopimuksen. Vuonna 1939 sota alkoi Saksan hyökkäyksellä Puolaan. Britit ja ranskalaiset julistivat sodan Saksalle, joka valtasi Ranskan ja suuren osan Eurooppaa Atlantilta Välimerelle. Se myös rikkoi hyökkäämättömyyssopimuksen ja hyökkäsi Neuvostoliittoon. Idässä Neuvostoliitto löi Saksan takaisin ja lännessä brittien, kanadalaisten ja yhdysvaltalaisten isku, Normandian maihinnousu, löi saksalaiset Ranskasta. Natsi-Saksa tuhoutui 1945, kun Neuvostoliiton joukot valloittivat Berliinin.


title: Hauta (täsmennyssivu)

text: Hauta voi tarkoittaa:


title: American Car Show

text: American Car Show on vuosittain järjestettävä autonäyttely Suomessa. Näyttelyssä esitetään vanhoja sekä uusia amerikkalaisia autoja. American Car Show’n yhteydessä järjestetään myös GTi Tuning Car Show. Vuoden 2007 American Car Show pidettiin Helsingin Messukeskuksessa.


title: GTi Tuning Car Show

text: GTi Tuning Car Show on Suomessa järjestettävä autonäyttely, joka on erikoistunut tuunattujen autojen esittämiseen. GTi Tuning Car Show’n järjestää GTi-Magazine American Car Show’n yhteydessä.


title: Tunturikallioinen

text: Tunturikallioinen ("Erigeron uniflorus") on asterikasveihin kuuluva tunturikasvi. Tunturikallioinen jaetaan kahteen alalajiin, rusotunturikallioiseen ("Erigeron uniflorus" ssp. "uniflorus") ja villatunturikallioiseen ("Erigeron uniflorus" ssp. "eriocephalus").


title: Tunturikallioinen

text: Kasvin korkeus on vain 5–15 senttimetriä. Hennon varren latvassa on yksi mykerö, joka voi olla jopa 3 cm:n läpimittainen. Tunturikallioisen lähilajeja ovat sopulinkallioinen ("Erigeron borealis") ja tummakallioinen ("Erigeron humilis").


title: Tunturikallioinen

text: Tunturikallioinen kasvaa tunturipaljakalla, varsinkin kosteilla paikoilla.


title: Tunturikallioinen

text: Tunturikallioinen on levinneisyydeltään arktis-alpiininen. Skandinaviassa se kasvaa Kölivuoristossa. Suomen puolelle levinneisyysalue ulottuu vain Enontekiöllä ja Utsjoella.


title: Mercedes-Benz W25

text: Mercedes-Benz W25 oli saksalainen kilpa-auto vuosina 1934-1936. Auto oli erittäin menestyksekäs alkuvuosinaan, jolloin Mercedes-Benz ja Auto Union dominoivat Grand Prix-sarjaa. W25 oli myös ensimmäinen "Hopeanuoli", kun saksalaiset lopettivat vuonna 1934 autojensa maalaamisen. W25 tuotiin ensimmäiseen kilpailuunsa valkoiseksi maalattuna. Valkoinen oli saksalaisten autojen tunnusväri. Punnituksissa havaittiin, että auto painoi yhden kilon sallittua enemmän. Saksalaiset päättivät raaputtaa autosta maalin pois, ja auto päästettiin kilpailuun. Ensimmäisen vuoden W25A-mallissa oli kokometallinen 3,6 litrainen kahdeksansylinterinen M25A rivimoottori, joka tuotti yli 350 hevosvoimaa ja huippunopeus oli 300 kilometriä tunnissa. Autosta muunnokset W25B, W25C ja W25E.


title: Mangostani

text:
Mangostani eli punamangostani ("Garcinia mangostana") on Kaakkois-Aasiassa kasvava ainavihanta puu, jonka hedelmä on syötävä.
Mangostanipuu kasvaa 6–25 metriä korkeaksi. Sen kaarna on tummanruskea, lähes musta, ja hilseilee tihkuen kellertävää maitiaisnestettä. Nahkeat, soikeat tummanvihreät lehdet kasvavat vuoroittain. Niistä tulee 10 cm pitkiä. Uudet lehdet ovat punertavia. Mehevät kukat ovat noin 5 cm leveitä ja oranssinsävyisiä.


title: Mangostani

text: Mangostanin hedelmien säilyvyys on huono. Ostettaessa hedelmän kuoren tulee tuntua puristettaessa hieman pehmeältä.


title: Mangostani

text: Tuoreen hedelmän punaruskeasta kuoresta irtoaa viininpunaista väriä, joka ei irtoa vaatteista. Syötävän osan muodostavat hedelmän sisältä löytyvät mehukkaat valkoiset siemenvaipat, joiden maku muistuttaa hieman persikkaa happamanmakealla vivahteella. Suurimpien lohkojen sisällä on suurehko siemen.


title: Michelle Ford

text: Michelle Jan Ford MBE (s. 15. kesäkuuta 1962 Sydney, Australia) oli australialainen uimari pitkän matkan vapaauimari ja perhosuimari 1970-luvulla ja 1980-luvulla. Hän voitti uransa aikana muun muassa kaksi olympiamitalia, molemmat Moskovan kesäolympialaisissa 1980. Hän oli kyseisissä olympialaisissa, joissa esiintyi paljon boikotointia, ainoa henkilökohtaisessa lajissa kultaa voittanut ei-neuvostoliittolainen nainen. Uransa aikana hän myös rikkoi kaksi maailmanennätystä, ja oli ensimmäinen australialainen nainen, joka voitti henkilökohtaisen mitalin kahdessa eri lajissa.


title: Michelle Ford

text: Ford vietti lapsuutensa kolmen sisaruksen ja vanhempien kanssa Sydneyssä. Hän oli pienenstä pitäen lähellä vettä, sillä hänen hammaslääkäri isänsä oli lähes olympiatason purjehtija (jäi juuri ja juuri ulos Australian purjehdus olympiajoukkueesta). Ford oppi uimaan kuuden vuoden iässä, ja jo kuusi vuotta myöhemmin, eli 12 vuoden iässä hän näytti taitonsa uimalla 100 jaardin vapaauinnin 1:01,5. Tuo aika oli kaikkien aikojen nopein 12-vuotiaan uima-aika 100 jaardilla.


title: Michelle Ford

text: Tammikuussa 1976 Ford rikkoi kuusi osavaltion ennätystä ja kolme Australian ennätystä 13 vuoden iässä "New South Wales Age -mestaruuskilpailuissa". Hän nappasi kaksi ennätystä muun muassa olympiakultamitalistilta Shane Gouldilta. Ford voitti myös Australian mestaruuskilpailuissa 200 metrin perhosuinnin, rikkoen jälleen yhden Australian ennätyksen. Hänet valittiin pian Australian olympiajoukkueeseen kesäolympialaisiin 1976. Seitsemän viikon leirin jälkeen hän pääsi uimaan ensimmäisen olympiamatkansa, 200 metriä vapaauintia. Hän jäi kuitenkin semifinaaleihin. Samoin hänelle kävi myös 200 metrin perhosuinnissa.


title: Michelle Ford

text: Olympialaisten jälkeen, Ford päätti keskittyä jonkin aikaa koulunkäyntiin St Georgen tyttökoulussa. Valmentajansa neuvosta Ford siirtyi harjoittelemaan ja kilpailemaan pidempiä vapaauintimatkoja, ja jo 1977 hän teki uuden Australian ennätyksen 400 metrin vapaauinnissa. Pian tämän jälkeen hän ui myös uuden 800 ja 200 metrin vapaauinnin Australian ennätyksen. Vuosi myöhemmin, eli 1978 hän ui uuden maailmanennätyksen, rikkoen itäsaksalaisen Petra Thumerin entisen ennätyksen. Samana vuonna hän paranteli 200 metrin perhosuinnin Australian ennätystä. Pian hän paranteli jälleen 800 metrin maailmanennätystä, mutta ei aikaakaan kun Australian mestaruuskilpailuissa Tracey Wickham nappasi ennätyksen haltuunsa parantaen Fordin aikaa hieman alle sekunnilla. Wickham voitti mestaruuskilpailuissa Fordin myös 200 ja 400 metrin vapaauinnissa.


title: Michelle Ford

text: Vuonna 1978 Kansainyhteisön kisoissa Ford ui 800 metrin vapaauinnissa ajan 8:25,62, mikä olisi riittänyt uuteen maailmanennätykseen. Tracey Wicham ui kuitenkin kovempaa, aikaan 8:24,62, ja jätti Fordin hopealle. Wickham jätti Fordin hopeasijalle myös 400 metrin vapaauinnissa. 200 metrin vapaauinnissa Ford ja Wickham jäivät hopealle ja pronssille. Ford voitti kultaa 200 metrin perhosuinnissa ja 4×100 metrin vapaauintiviestissä.


title: Michelle Ford

text: Vuonna 1979 Ford ei osallistunut Australian mestaruusuinteihin, ja niin Wickham vei kultaa helposti 200, 400 ja 800 metrin vapaauinneissa. Soviet Sparakiad Gamesissa Ford voitti itselleen kolme kultaa 200 metrin perhosuinnissa, sekä 400 ja 800 vapaauinneissa. Pian Ford muutti Nashvilleen, Tennesseehen, Yhdysvaltoihin. Seuraavissa Australian mestaruuskilpailuissa Ford voitti 800 ja 1500 metrin vapaauinnit, ja oli toinen 200 ja 400 metrin vapaauinneissa, jääden jälleen Tracey Wickhamin taakse. Wickham joutui kilpailujen jälkeen julkisen paineen alle kun Australian olympiakomitea boikotoi 1980 kesäolympialaisia Neuvostoliiton osallistuttua Afganistanin sisällissotaan.


title: Michelle Ford

text: Ford päätti osallistua vuoden 1980 kesäolympialaisiin huolimatta Australian boikotoinnista. 400 metrin vapaauinnissa Ford jäi neljänneksi Itä-Saksan viedessä kolmoisvoiton. 200 metrin perhosuinnissa hän oli alkuerien nopein, mutta finaalissa kaksi itäsaksalaista uimaria jättivät Fordin kolmanneksi. Viimeisenä lajina Ford osallistui 800 metrin vapaauintiin vieden siinä kultaa.


title: Michelle Ford

text: Palattuaan Australiaan Ford rikkoi maagisen 16 minuutin rajan 1 500 metrin vapaauinnissa. Hänen uintinsa kuitenkin hylättiin useista eri syistä. Pettyneenä päätökseen Ford päätti lopettaa uintiuransa 1981.


title: Michelle Ford

text: Yhdeksän kuukautta myöhemmin 1982 hän päätti jatkaa uintia. Häntä ei kuitenkaan valittu MM-kilpailuihin 1982. Hän muutti Yhdysvaltoihin valmistautumaan vuoden 1982 Kansainyhteisön kisojen karsintoihin. Hän pääsi jatkoon 800 metrin vapaauinnissa ja 200 metrin perhosuinnissa. Itse kilpailuissa, hän voitti kultaa perhosuinnissa ja hopeaa vapaauinnissa.


title: Michelle Ford

text: Vuonna 1983 Ford siirtyi Etelä-Kalifornian yliopistoon ja aloitti harjoittelemisen vuoden 1984 kesäolympialaisia varten. Australian uimaliitto muutti sääntöjä niin, että joka lajin kaksi parasta Australian-mestaruusuinneissa pääsisi edustamaan maata olympialaisiin. Ford ui erittäin heikosti omaan tasoonsa nähden, eikä näin päässyt olympialaisiin. Hän palasi Etelä-Kaliforniaan ja ui reilusti parempia aikoja kuin Australian mestaruusuinneissa. Lopulta hän kuitenkin vetäytyi lopullisesti uintipiireistä.


title: Pataun oireyhtymä

text: Pataun oireyhtymä (trisomia 13, 13-trisomia) on kromosomiparin 13 trisomia. Se aiheuttaa lukuisia oireita, kuten pään epämuodostumia, syvää kehitysvammaisuutta, vaikean sydänvian, kuulovammoja ja useiden elinten poikkeavuuksia ja vaurioita. Lapset ovat yleensä pienikokoisia ja kärsivät aivojen poikkeavuuksista.


title: Pataun oireyhtymä

text: Pataun oireyhtymän ennuste on huono, ja enemmistö (72 %) potilaista menehtyy jo ensimmäisen elinvuoden aikana. Riski kuolleena syntymiseen tai välittömästi syntymän jälkeen menehtymiseen on suuri. Ei ole kuitenkaan täysin tavatonta elää 13-trisomian kanssa vuosia. Monesti Patau-raskaus johtaa keskenmenoon.


title: Pataun oireyhtymä

text: Vanhempien riski saada toinen trisomiasta 13 kärsivä lapsi on hyvin vähäinen. On todettu, että lapsen trisomia 13 -riski kasvaa äidin iän myötä.


title: Pataun oireyhtymä

text: Pataun oireyhtymä saatetaan todeta ennen lapsen syntymää lapsiveden tai istukkanäytteen soluista.


title: Pataun oireyhtymä

text: Pataun oireyhtymä on nimetty saksalaisen Klaus Pataun mukaan. Oireyhtymästä kärsii yksi 4 000:sta–10 000:sta syntyvästä lapsesta.


title: John Abruzzi

text: John Abruzzi on kuvitteellinen hahmo televisiosarjassa "Pako". Häntä näyttelee Peter Stormare. Abruzzi on ohjelman päähenkilöitä, ja hänet esiteltiin pilottijaksossa etuoikeutettuna vankina Fox Riverin vankilassa.


title: John Abruzzi

text: Ennen kiinniottoaan Abruzzi oli Chicagon mafiapäällikkö, joka tuomittiin Otto Fibonaccin silminnäkijälausunnon avulla 120 vuodeksi vankeuteen kahdesta murhasta ja kahdesta murhaan johtaneesta salaliitosta. Abruzzi kuolee toisen tuotantokauden neljännessä jaksossa agentti Mahonen järjestämässä väijytyksessä.


title: Sauvaterren kulttuuri

text: Sauvaterren kulttuuri oli tyypillinen jääkauden jälkeinen mesoliittinen kulttuuri, joka vallitsi 9000–6500 eaa. Etelä-Ranskassa ja Pohjois-Italiassa ulottuen Pyreneiltä Alpeille.. Sitä oli mm. Rhonen ja Pojoen laaksoissa.


title: Sauvaterren kulttuuri

text: Kulttuuri harjoitti alavilla mailla suureläinten metsästystä, metsästystä ja keräilyä metsissä, pieneläinten metsästystä vuorilla ja kalastusta vesistöjen lähellä. Kulttuuri valmisti mikroliittejä ja "hypermikroliittejä". Tämä kulttuuri jatkoi aikaisempien paleoliittisten ja epipaleoliittisten kulttuurien perinteitä. Varhaisessa kulttuurissa näkyy erilaisia paikallisia traditioita. Kulttuurin yhtenäisin vaihe oli "Montcluisian" noin 7000–6500 eaa. Sauvaterrian kulttuuri ei liittynyt alueen varhaisiin idästä saapuneisiin maanviljelykulttuureihin. Noin 6000–5500 eaa. alueelle levittäytyi sydänsimpukkakeramiikka, jonka valmistajat toivat alueelle maatalouden.


title: Serpents of the Light

text: Serpents of the Light on yhdysvaltalaisen Deicide-yhtyeen neljäs, vuonna 1997 julkaistu täyspitkä studioalbumi.


title: Kulho (Kontiolahti)

text: Kulho on kylä ja taajama Pohjois-Karjalassa, Kontiolahden kunnassa lähellä Joensuun kaupungin rajaa. Asukkaita kylässä on noin 1000. Vuonna 2003 kylässä oli asukkaita 761.


title: Kulho (Kontiolahti)

text: Kulhossa on alakoulu, urheilukenttä, päiväkoti ja hevostiloja. Urheiluseura Kulhon Kunto tunnetaan pesäpalloperinteistään.


title: Kulho (Kontiolahti)

text: Kulho on Pielisjoen rannan kyliä, mutta suuri osa kylästä sijaitsee kaukana rannasta. Kulhossa on useita lampia, joiden rannalla on asutusta. Kulhossa on myös uimaranta (Aittolammen rannalla), yksi Joensuun kaupungin vedenottamoista (Kerola), sorakuoppia ja luonnonsuojelualue.


title: Kulho (Kontiolahti)

text: Kulhon kyläyhdistys ry. on perustettu 2004. Yhdistys järjestää muun muassa kyläjuhlia, keskustelutilaisuuksia, siivoustalkoita ja retkiä.


title: Kulho (Kontiolahti)

text: Kulhosta on Joensuun keskustaan noin 10 kilometriä ja Kontiolahden keskustaan noin 22 kilometriä.


title: Kulho (Kontiolahti)

text: "Pääartikkeli: Kulhon koulu"


title: Kulho (Kontiolahti)

text: Kulhossa sijaitsee noin 140-oppilainen alakoulu. Kulhon koulun oppilasmäärä on jatkuvasti kasvanut. Lukuvuonna 2017-2018 siellä on 144 oppilasta. Opettajia on kymmenen. Kulhon koulu aloitti toimintansa 1920-luvun lopulla.


title: Edwardsin oireyhtymä

text: Edwardsin oireyhtymä on kromosomiparissa 18 esiintyvä trisomia. Tämän takia se tunnetaan yleisesti myös nimellä trisomia 18. Tila ilmenee useina elimellisinä vaurioina, kuten sydänvikana, ja syvänä henkisenä kehitysvammaisuutena.


title: Edwardsin oireyhtymä

text: Edwardsin oireyhtymä saattaa aiheuttaa kuolleena syntymisen, ja elävänä syntyneistä suurin osa (noin 90 prosenttia) menehtyy ensimmäisen elinvuotensa aikana. Noin neljä viidestä trisomia 18 -lapsesta on tyttöjä.


title: Edwardsin oireyhtymä

text: Trisomia 18:sta kärsii yksi noin 5 000:sta – 8 000:sta syntyvästä lapsesta. Häiriö on saanut nimensä geneetikko John H. Edwardsin mukaan, joka kuvasi sen tieteelle vuonna 1960.


title: Pahan kosketus

text: Pahan kosketus ("Touch of Evil") on Orson Wellesin ohjaama ja käsikirjoittama yhdysvaltalainen rikos- ja film noir -elokuva vuodelta 1958. Elokuvan pääosia näyttelivät Orson Welles, Charlton Heston ja Janet Leigh. "Pahan kosketus" oli Marlene Dietrichin viimeisiä elokuvarooleja.


title: Pahan kosketus

text: "Pahan kosketusta" pidetään Wellesin mestariteoksena, vaikka se tuotantoyhtiön käsissä muuttuikin vastoin Wellesin tahtoa. Hyvä ja paha kietoutuvat elokuvassa lähes erottamattomasti yhteen. Welles itse näyttelee pahaa poliisia, Charlton Heston huumetutkija Vargasia. Elokuvan pohdittavaksi tuoma ongelma on lain ja järjestyksen olemus: turmeltunut rikollinen voi ihmisenä olla kiehtova ja kyseenalaistaa näin keskinkertaisuuksien järjestelmän.


title: Pahan kosketus

text: Sisällöllisen vaikuttavuutensa lisäksi elokuva tekee vaikutuksen elokuvateknisten keinojen käytöllä, kuten kamera-ajoilla ja kuvakulmilla.. Allmovien arvostelija vertaa sen elokuvakerronnan visuaalisuutta ja kekseliäisyyttä Wellesin mestariteokseen "Citizen Kaneen".


title: Pahan kosketus

text: Iltalehden Jyrki Laelma muistuttaa "Pahan kosketuksen" perustuvan Whit Mastersonin romaaniin "Badge of Evil", mutta nousevan yli ja ohi sen varsin tavanomaisen tarinan tukenaan Wellesin ohjaus ja Russell Mettyn kameratyö. Vertailukohtaa hän hakee Goyan synkistä sotakuvista tai Munchin maalauksesta "Huuto".


title: Pahan kosketus

text: Ilta-Sanomien Timo Malmi arvioi huhtikuussa 2011 Yle Teemalla esitettyä televisioversiota todeten, että Wellesin elokuva ”on nyt esitettynä lyhennettynä versionakin musertava esitys poliisivallasta, rasismista, seksistä ja korruptiosta”.


title: Pahan kosketus

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Pahan kosketus" oli mukana heistä yhdentoista listalla.


title: Pahan kosketus

text: "Pahan kosketus" valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Hotel California (kappale)

text:
Hotel California on yhdysvaltalaisen rock-yhtye Eaglesin vuonna 1976 julkaistu kappale samannimiseltä levyltä. Kappaleen on säveltänyt pääosin kitaristi Don Felder. Sovituksesta vastasivat kaksikko Frey-Henley. Singlenä se ilmestyi seuraavan vuoden helmikuussa, jolloin kappale saavutti suuren suosion Yhdysvaltain ja Ison-Britannian hittilistoilla. Kappale on erityisesti tunnettu kuuluisasta kitarasoolostaan, akustisen kitaran taidokkaasta näppäilystä, sekä arvoituksellisesta sanoituksestaan. ”Hotel California” kuuluu myös Eaglesin konserttien vakiokappaleisiin.
Eaglesin rumpali Don Henley, joka on myös kappaleen yksi sanoittajista, on sanonut ”Hotel Californian” kertovan ”ahneudesta ja itsensä pilalle hemmottelusta amerikkalaisen unelman pimeinä puolina”. Sanoituksiin liittyi vahvasti myös huumeet, joiden liikakäytöstä bändin jäsenillä oli paljon kokemusta. Kaliforniaa on kappaleessa Henleyn mukaan kuvattu Yhdysvaltojen ”mikrokosmoksena”.
Alkuperäinen versio kappaleesta esitettiin slow rock -tyylillä, jossa mukana oli pitkä, toistuva sähkökitara. Kertosäkeessä bassolla ja kitaralla oli ikään kuin vastamelodia laululle. Kappale huipentuu loppuun, jossa kitaristit Joe Walsh ja Don Felder soittavat soolon päällekkäin eli tuplasoolona.
”Hotel California” voitti vuoden levytyksen Grammy-palkinnon vuonna 1978.


title: Hotel California (kappale)

text: Suomen äänitearkiston tietokanta tuntee kappaleesta kolme suomenkielistä versiota: ”Koivu ja Tähti” (esittäjä Seppo Närhi, äänitetty 1977), ”Yksinäisten kaupunki” (esittäjä Jyrki Härkönen, äänitetty 1990) sekä parodia ”Hotelli helpotus” (esittäjä Eläkeläiset, äänitetty 1999).


title: Hotel California (kappale)

text:
A-puoli
B-puoli


title: Hyde (muusikko)

text: HYDE (lausutaan hai-do), oikealta nimeltään Hideto Takarai, on 29. tammikuuta 1969 Wakayamassa syntynyt japanilainen muusikko. HYDE on japanilaisen L'Arc~en~Ciel -nimisen yhtyeen laulaja. Ennen L'Arc~en~Ciel -uraa hän oli kitaristina Jerusalem's Rod -yhtyeessä. Hyde on VAMPS-nimisen yhtyeen laulaja. Vamps:iin kuuluu myös K.A.Z. Vuodesta 2001 hän on myös tehnyt musiikkia soolona.


title: Hyde (muusikko)

text: HYDE on naimisissa japanilaisen mallin Megumi Oishin kanssa vuodesta 2000 lähtien ja heillä on yksi poika.


title: Hyde (muusikko)

text: DVD:tAlbumitSingletElokuvaroolit


title: Hotel California

text: Hotel California on yhdysvaltalaisen rockyhtye Eaglesin viides studioalbumi. Asylum Records julkaisi albumin Yhdysvalloissa 8. joulukuuta 1976 ja albumin tuotti Bill Szymczyk, joka oli tuottanut myös yhtyeen kaksi edellistä studioalbumia. "Hotel California" on ensimmäinen Eaglesin albumi, jolla kitaristi Bernie Leadonin korvannut Joe Walsh soittaa, ja se on myös yhtyeen viimeinen levytys basisti Randy Meisnerin kanssa.


title: Hotel California

text: Albumia on myyty maailmanlaajuisesti yli 32 miljoonaa kappaletta, joista pelkästään 16 miljoonaa kappaletta Yhdysvalloissa jossa albumi nousi "Billboard 200"-albumilistan kärkeen peräti neljä kertaa vuonna 1977 ollen yksi vuoden menestyneimmistä albumeista. Albumi nousi listakärjeksi myös Britanniassa ja Australiassa, ja sen kolmesta singlelohkaisusta ”New Kid in Town”, ”Hotel California” ja ”Life in the Fast Lane” sekä ”New Kid in Town” että ”Hotel California” palkittiin Grammy-palkinnoin.


title: Eero Lehtinen (piispa)

text: Eero Johannes Lehtinen (11. heinäkuuta 1911 Ypäjä – 6. huhtikuuta 2007 Hämeenlinna) oli teologian tohtori h.c. ja Lapuan hiippakunnan ensimmäinen piispa.


title: Eero Lehtinen (piispa)

text: Hän kirjoitti ylioppilaaksi 1929 Turun suomalaisesta yhteiskoulusta, suoritti sacr.min.kandidaatin tutkinnon 1933 ja vihittiin papiksi samana vuonna. Opiskeluaikanaan hän toimi aktiivisesti Akateemisessa Karjala-Seurassa. Hän suoritti filosofian kandidaatin tutkinnon 1943 ja teologian lisensiaatin tutkinnon 1948.


title: Eero Lehtinen (piispa)

text: Evankeliseen liikkeeseen lukeutunut Lehtinen toimi Alastaron seurakunnan virallisena apulaisena ja vt. kirkkoherrana 1933–1939, Saarijärven kappalaisena 1939–1948 ja kirkkoherrana 1948–1955 sekä Hämeenlinnan seurakunnan kirkkoherrana 1955–1956. Lapuan hiippakunta perustettiin 1. heinäkuuta 1956, ja Lehtisestä tuli sen ensimmäinen piispa. Hän jäi eläkkeelle 1974.


title: 13-06

text: 13-06 on espanjalaisen pop- ja R&B-laulaja Balhenin ensimmäinen ja ainoaksi jäänyt albumi, joka julkaistiin vuonna 2003.


title: 13-06

text: Albumin suurin hitti oli kappale "No llores ante mí", josta tehtiin myös musiikkivideo.


title: Albert Ehrensvärd nuorempi

text: Albert Ehrensvärd nuorempi (koko nimeltään "Johan Jacob Albert Ehrensvärd"; s. 9. toukokuuta 1867, Göteborg – k. 6. maaliskuuta 1940, Lund) oli ruotsalainen kreivi, diplomaatti ja poliitikko. Hän toimi Ruotsin ulkoasiainministerinä vuosina 1911–1914. Hän hankki koulutuksensa Lundin yliopistosta ja oli Albert Ehrensvärd vanhemman ja Ingeborg Vogtin lapsi.


title: Bahrainin vaakuna

text: Bahrainin vaakuna on otettu käyttöön vuonna 1930. Sen loi brittiläinen neuvonantaja Bahrainin kuningaskunnalle (tuolloin emiirille). Vaakunan punainen sahalaita on myös Bahrainin lipussa.


title: Thomas Brezina

text: Thomas Conrad Brezina (s. 1963) on itävaltalainen nuortenkirjailija ja yksi saksankielisten maiden suosituimmista nuortenkirjailijoista. Hän harrastaa myös postimerkkien keräilyä.


title: Thomas Brezina

text:
Brezinan kirjoja on käännetty 32 kielelle ja niitä on myyty jo 20 miljoonaa kappaletta.
Kirjoista on tehty videoita ja elokuvia sekä näytelmiä ja kuunnelmia.


title: Thomas Brezina

text: Brezina on kirjoittanut muun muassa kirjasarjat Neljän keikka sekä 7 tassua ja Penny.


title: Thomas Brezina

text: Neljän keikka-sarjassa ilmestyneitä osia ovat:


title: Thomas Brezina

text: Koulun kummitus


title: Thomas Brezina

text: Seitsemän tassua ja Penny -kirjasarjassa on ilmestynyt seuraavat osat:


title: Carl August Ehrensvärd (1858–1944)

text: Carl August Ehrensvärd (1858–1944) oli ruotsalainen kreivi ja poliitikko, sotilasarvoltaan amiraali. Hän toimi Ruotsin meriministerinä vuosina 1907–1910. Hänen isänsä oli Ruotsin ulkoasiainministerinä toiminut Albert Ehrensvärd vanhempi. Hänen veljensä, Albert Ehrensvärd nuorempi toimi myös ulkoasiainministerinä. Ehrensvärdin lapsi, Carl August, loi mittavan uran Ruotsin puolustusvoimissa.


title: Idols 2007 (albumi)

text: Idols 2007 on vuoden 2007 Idols-finalistien laulamista kappaleista koottu albumi, joka julkaistiin 14. maaliskuuta 2007. Kokoelmalla laulavat finalistien lisäksi semifinaaleihin asti selvinneet Marina Korelin, Christer Romberg ja Ruslanas Kirilkinas. Albumi debytoi Suomen virallisen listan piikkipaikalla, ja pysyi listalla yhteensä 17 viikkoa. Levy myi kultaa kahdessa päivässä, ja se oli myynyt platinaa jo toukokuussa, jolloin siitä julkaistiin erikoispainos. Erikoispainoksessa on myös Ari Koivusen esittämä Idols-voittokappale "On the Top of the World".


title: Müller (jalkapalloilija)

text: Luiz Antônio Correia da Costa pelaajanimeltään Müller (s. 31. tammikuuta 1966 Campo Grande, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Müller oli pelipaikaltaan hyökkääjä.


title: Müller (jalkapalloilija)

text:
Müller aloitti uransa vuonna 1983 Operário Futebol Clubessa. Hän edusti urallaan monia eri seuroja pääasiallisesti Brasiliassa. Euroopassa Müller kävi pelaamassa Torino FC:ssä ja Perugia Calciossa sekä Japanissa Kashiwa Reysolissa. Pisimpään Müller edusti São Paulo Futebol Clubea. Hän pelasi seurassa peräti kolmeen eri otteeseen ja on 158 maalillaan yksi seuran
historian parhaimmista maalintekijöistä. Müller voitti Brasilian Série A:n maalipörssin vuonna 1987 ja hänet valittiin samana vuonna Série A:n parhaaksi pelaajaksi.


title: Müller (jalkapalloilija)

text: Brasilian jalkapallomaajoukkueessa Müller pelasi 59 maaottelua vuosina 1986–1998 ja teki niissä 12 maalia. Hän osallistui jalkapallon MM-kilpailuihin kolme kertaa (1986, 1990 ja 1994) ja voitti maailmanmestaruuden vuonna 1994 mutta pääsi tuolloin kentälle vain yhdessä ottelussa.


title: Müller (jalkapalloilija)

text: Müller oli lähellä siirtyä Everton FC:hen, mutta hän kieltäytyi juuri ennen lehdistötilaisuutta, kun kuuli että joutuisi maksamaan palkastaan veroja eikä saisi ilmaista taloa tai autoa.


title: Müller (jalkapalloilija)

text: Urheilu-uran jälkeen Müller ryhtyi papiksi.


title: Ludwigin angiina

text: Ludwigin angiina on infektiosairaus, joka ilmenee suunpohjan kudosten tai submandibulaarialueen molemminpuolisena tulehdustilana. Yleensä infektion aiheuttaa bakteeri, kuten streptokokki tai stafylokokki.


title: Ludwigin angiina

text: Merkkejä sairaudesta saattavat olla mm. erilaiset suuoireet, hengenahdistus, nielemisvaikeudet, kuume ja potilaan heikko yleistila. Kurkunkannen turvotessa hengitystiet ovat vaarassa. Sairaus on pahimmillaan hengenvaarallinen ja vaatii välitöntä hoitoa.


title: Ludwigin angiina

text: Ludwigin angiina on usein hammasperäinen ja nopeasti leviävä sairaus. Tila on nimetty saksalaisen lääkäri Wilhelm Frederick von Ludwigin mukaan.


title: Ludwigin angiina

text: Ennen antibiootteja Ludwigin angiinaan liittyi miltei 50 prosentin kuolleisuus, kun nykyisin ainoastaan noin 8–10 % menehtyy sairauteensa. Sairauden riskitekijöitä ovat mm. huono hammashygienia ja suunpohjan vamma.


title: Castelnovan kulttuuri

text: Castelnovan kulttuuri oli kivikautinen mesoliittinen kulttuuri Pohjois-Italian ja Etelä-Ranskan alueella. Se kehittyi myöhäisestä Sauvaterren kulttuurista noin 7000–6500 eaa. Kulttuuriin liittyi muun muassa peuran ja villisian metsästystä, kalastusta ja simpukoiden ja osterien keräilyä sekä linnustusta. Castelnovan kulttuuri kukoisti 6250–5500 eaa. Rhonen altaassa ja 6000–5500 eaa. Pojoen altaassa ja se oli varsinkin idässä muuttumaton. Padanin alueella saviastiat tunnettiin melko myöhään eli 5250 eaa. Lännempänä kulttuuri kehittyi vauhdikkaammin, mutta loppui noin 5500 eaa. maataloutta harjoittaneen sydänsimpukkakeramiikka-kulttuurin leviämiseen.


title: Castelnovan kulttuuri

text: Läntisen Castelnovan kulttuurin alueella levisi 6500 eaa. alkaen uusi "trapetsiteräperinne". Tämä perinne on voinut levitä alueelle muualta. Siihen liittyi ainakin kaksi alaperinnettä: Rhodano-Provencal ja Padan. Rhodanian Castelnovan kulttuuri vallitsi Rhonen keski- ja alajuoksulla ja Alppien rinteillä. Varhainen Castelnova-kulttuuri vaikutti 6250–5850 eaa. Rhonen alajuoksulla ja 6600–6000 eaa. Rhonen keskijuoksulla. Keski- ja myöhäisvaihe olivat noin 5950–5500 eaa. Näihin aikoihin Liguriaan oli levinnyt varhainen leimakeraaminen Impresso-kulttuuri ja ehkä jo myöhempi sydänsimpukkakeramiikan "Cardial"-vaihe. Pyreneiden vuorten juurella vallitsi Dourgnen alaperinne noin 5950–5550 eaa. Perinteen edetessä mikroliitit muuttuivat asteittain trapetseista kolmioiksi. Siellä työkaluihin ilmestyi ehkä neoliittisen tapaisia kaksipuolisesti käsiteltyjä työkaluja.


title: Castelnovan kulttuuri

text: Itäinen Castelnovan ryhmä oli Pojoen altaan Padanin Castelnovan kulttuuri Triesten karstilta Venetian rannikolle, Terentin ja itäisille Alpeille, Lombardian Esi-Alpeille, Toscanaan ja Emilian Apenniineille. Padanin ryhmä pysyi suunnilleen samanlaisena alkaen noin 7000–6500 eaa. ja päättyen 5500 eaa. Leimakeramiikan saavuttua 6000–5500 eaa. Liguriaan ja myöhemmin Rhonen laaksoon tämä kulttuuri vallitsi Trentinossa ja Emiliassa. Padanin ryhmän vallitessa Dalmatian rannikolla ja Adrian luoteisrannikolla oli asutusta. Padanin tradition aikana keramiikka tuli tutuksi sekä nauhakeramiikasta tai myöhäisestä Starcevosta, ja myöhäisestä pohjoisen Adrianmeren leimakeramiikasta. Padanin alue oli viimeinen, jolle neoliittinen kulttuuri saapui tällä alueella, 750 vuotta Ligurian jälkeen.


title: Carl August Ehrensvärd (1892–1974)

text: Carl August Ehrensvärd (3. elokuuta 1892 Karlskrona – 24. huhtikuuta 1974) oli ruotsalainen Ehrensvärdin aatelissukuun kuulunut kreivi. Hän teki mittavan uran Ruotsin puolustusvoimissa. Hän toimi Ruotsin Puolustusesikunnan päällikkönä vuosina 1945–1947 ja maavoimien komentajana vuosina 1948–1957, sai kenraalimajurin arvon 1944, kenraaliluutnantin arvon 1948 ja lopulta kenraalin arvon vuonna 1957.


title: Carl August Ehrensvärd (1892–1974)

text: Ehrensvärd syntyi 3. elokuuta 1892 Karlskronassa amiraali ja meriministeri C. A. Ehrensvärdin ja hänen puolisonsa vapaaherratar Ulla Thottin poikana. Hän astui palvelukseen aliluutnanttina jalkaväkirykmentti 13:een.


title: Carl August Ehrensvärd (1892–1974)

text: Huhtikuun lopulla 1918 hän saapui ruotsalaisten vapaaehtoisten kanssa Suomeen ja liittyi suojelukuntajoukkoihin taisteleman punakaarteja vastaan. Hän johti majurina Saariston vapaajoukkoa. Yksikkö muodosti oman sotatuomioistuimen, joka määräsi teloitettaviksi yli 200 punaista, joista 13 oli naisia ja nuorin vasta 16-vuotias.


title: Carl August Ehrensvärd (1892–1974)

text: Ruotsiin palattuaan hänet sijoitettiin luutnanttina jalkaväkirykmentti 18:aan. Hän sai ylennyksen kapteeniksi vuonna 1926 ja everstiluutnantiksi Götan henkirykmentin komentajaksi 1938-1939.


title: Carl August Ehrensvärd (1892–1974)

text: Talvisodassa Ehrensvärd toimi everstiluutnanttina ruotsalaisista ja norjalaisista koostuvassa Lapin puolustuksesta vastanneessa vapaaehtoisjoukoissa kenraaliluutnantti Ernst Linderin esikuntapäällikkönä. Hänet ylennettiin 1940 Suomessa everstiksi ja vielä samana vuonna Ruotsissa.


title: Canadian Idol

text:
Canadian Idol on kanadalainen versio brittiläisestä Pop Idol -formaatista. Canadian Idolia esittää CTV. Kanadassa on esitetty kuusi Idol-kautta, viimeisin vuonna 2008.
Canadian Idolin juontaja on Ben Mulroney, joka on tuttu myös American Idolista ja Pop-Idolista.


title: Carl August Ehrensvärd (1745–1800)

text: Carl August Ehrensvärd (s. 5. toukokuuta 1745, Tukholma – 21. toukokuuta 1800, Örebro) oli ruotsalainen kreivi, merisotilas, taiteilija ja arkkitehti. Vuosina 1784–1789 hän toimi yliamiraalina, saaristolaivaston päällikkönä vuosina 1789–1790 ja kenraaliamiraalina vuosina 1792–1794.


title: Carl August Ehrensvärd (1745–1800)

text: Carl August Ehrensvärdin isä oli Suomenlinnan suunnitellut Augustin Ehrensvärd. Hän viettikin paljon aikaa lapsuudessaan ja nuoruudessaan Helsingin ulkopuolella sijaitsevalla linnoitussaarella.


title: Pahta-ailakki

text: Pahta-ailakki ("Silene wahlbergella", aikaisemmin "S. uralensis" ssp. "apetela", syn. "Gastrolychnis apelata", "Melandrium apelatum") on arktinen kohokkikasvi. Suomessa laji on rauhoitettu ja erittäin harvinainen tunturikasvi. Laji on Suomessa tunnettu myös nimellä terätön ailakki.


title: Pahta-ailakki

text: Monivuotinen pahta-ailakki kasvaa 5–20 cm korkeaksi. Varsi on jäykkä, haaraton ja etenkin yläosastaan alaspäisesti lyhytkarvainen. Varsilehdet vaihtelevat muodoltaan tasasoukan suikeista kapeansoikeisiin. Alemmat lehdet ovat kaljuja, ylemmät karvaisia. Yksittäinen kukka on aluksi nuokkuva, myöhemmin pysty. Kukan verhiö ja teriö ovat viisilehtisiä. Verhiö on ulkoverhiötön, pullea, vaalea ja mustasuoninen. Terälehdet ovat kynnellisiä ja harmaanpunertavia, ja jäävät verhiötä pienemmiksi. Emiö on viisivartaloinen. Pahta-ailakki kukkii Suomessa heinä-elokuussa. Hedelmä on viisiliuskaisesti aukeava kota, jonka liuskat ovat kaksihalkoisia.


title: Pahta-ailakki

text: Pahta-ailakki on vuoristojen arktinen laji. Fennoskandian alueella laji on kotoperäinen, jossa sitä tavataan Skandeilla kahdella erillisellä alueella. Itäisimmät kasvupaikat ovat Petsamon Kalastajasaarennossa. Suomessa pahta-ailakki kasvaa vain Luoteis-Enontekiöllä, muun muassa Mallan luonnonpuistossa ja Saanan luonnonsuojelualueella.


title: Pahta-ailakki

text: Pahta-ailakin läheinen sukulaislaji tundra-ailakki ("Silene uralensis") on levinnyt hyvin laajalle Venäjän tundralle ja Pohjois-Amerikan pohjoisosiin sekä joillekin vuoristoalueille kuten Uralille. Pahta-ailakki luokiteltiin aikaisemmin tämän lajin alaroduksi.


title: Pahta-ailakki

text: Pahta-ailakkia tavataan Suomessa tunturien kalliopahdoilla, jyrkänteiden penkereillä ja niiden juurella, lapinvuokkokankailla ja tunturiniityillä. Joskus lajia tavataan myös tunturikoivikon yläosista ja rannoilla. Pahta-ailakki kasvaa usein yksittäin tai muutaman yksilön ryhminä. Kasvustot ovat ala- ja keskipaljakalla, korkeimmillaan 900 metrissä. Laji on kalkinsuosija. Pahta-ailakkia uhkaavat Suomessa lähinnä laiton keräily ja kasvupaikkojen kuluminen retkeilyn takia.


title: Carl August Ehrensvärd

text: Carl August Ehrensvärd voi tarkoittaa seuraavia Ehrensvärdin aatelissuvun jäseniä:


title: Albert Ehrensvärd

text: Albert Ehrensvärd voi tarkoittaa seuraavia Ehrensvärd-aatelissuvun jäseniä:


title: Jättikolibri

text: Jättikolibri ("Patagona gigas") on suurin kolibriheimon linnuista. Se voi saavuttaa korkeintaan 23 senttimetrin pituuden ja 18–20 gramman painon. Jättiläiskolibrin yläpuoli on vihertävänruskea ja alapuoli sekä kaula ovat kanelinruskeat. Pyrstön alapinta on valkoinen. Linnusta tavataan kahta alalajia "P. gigas gigas" ja "P. gigas peruviana". Jättikolibrit elävät Andeilla alkaen pohjoisesta Ecuadorista päättyen keskiseen Chileen ja Argentiinaan. Elinympäristökseen jättikolibri kelpuuttaa puoliavoimet rinnepensaikot, mutta viihtyy myös viljelysmailla. Kokonsa ansiosta lintu selviytyy vuoriston alhaisista lämpötiloista säilyttäen paremmin ruumiinlämpönsä, koska jättikolibrilla on vähemmän haihduttavaa pintaa suhteessa ruumiin kokoon. Se voi myös laskeutua alemmas leudommille alueille. Lajin siiveniskut eivät ole yhtä nopeat kuin pienemmillä sukulaisilla. Haeskellessaan mettä jättikolibri on usein aggressiivinen ajaen muut pois apajiltaan. Se rakentaa kokoonsa nähden pienen pesänsä sammalista ja jäkälistä oksalle tai kaktukseen.


title: Jan Rydman

text: Jan-Kristian Rydman (3. lokakuuta 1959 Helsinki – 31. maaliskuuta 2007 Helsinki) oli suomalainen tiedevalistuksen vaikuttaja.


title: Jan Rydman

text: Rydman kirjoitti ylioppilaaksi 1978. Hän valmistui kansantaloustieteestä valtiotieteen maisteriksi Helsingin yliopistosta 1985.


title: Jan Rydman

text: Rydman oli Tieteellisten seurain valtuuskunnan (TSV) tiedotuspäällikkö vuodesta 1994. Sitä ennen hän oli työskennellyt eri tehtävissä TSV:ssa vuodesta 1979 alkaen. Hän toimi Tieteen päivien pääsihteerinä vuodesta 1987 vuoteen 2007 ja toimitti päivien esitelmistä kahdeksan kirjaa. Hän oli myös Tieteessä tapahtuu -lehden päätoimittaja.


title: Jan Rydman

text: Rydman kuoli vaikeaan sairauteen Terhokodissa Helsingissä. Rydmanin isä on säveltäjä Kari Rydman ja poika Kokoomuksen kansanedustaja Wille Rydman.


title: Brooke Hanson

text: Brooke Louise Hanson OAM (s. 18. marraskuuta 1978) on australialainen entinen uimari, jonka päälajit olivat rintauinti ja sekauinti. Hän voitti uransa aikana muun muassa kaksi olympiamitalia, joista toinen on kultainen. Hän on myös moninkertainen maailmanmestari. Brooke Hanson lopetti uintiuransa syksyllä 2007.


title: Brooke Hanson

text:
Kesäolympialaisissa 2004 Hanson oli mukana voittamassa Australialle naisten 4x100 metrin sekauintiviestikultaa. Hanson ui alkuerissä rintauintiosuuden, loppukilpailussa kuitenkin Leisel Jones ui rintauinnin. Päätös Jonesin osallistumisesta viestiin Hansonin sijaan nostatti paljon keskustelua ja aiheutti eripuraa uimareiden välillä.
Lisäksi Hanson voitti kilpailuissa hopeaa 100 metrin rintauinnissa, voittaen muun muassa "viestivastustajansa" Leisel Jonesin.


title: Brooke Hanson

text: Muutamaa viikkoa myöhemmin, lyhyen radan MM-kilpailuissa Indianapolisissa Hanson voitti kuusi kultamitalia, mikä oli siihen astisen uintihistorian suurin mitalimäärä yhdelle uimarille yksistä maailmanmestaruuskilpailuista.


title: Brooke Hanson

text: Hansonille vuosi 2005 oli vaikea. Sekä Jade Edmistone että Leisel Jones voittivat Hansonin 50 ja 100 metrin rintauinnissa Australian mestaruusuinneissa. Saman vuoden MM-kilpailuissa Hanson putosi mitaleilta 100 metrin rintauinnissa ja 200 metrin sekauinnissa ja saavutti "vain" pronssia 50 metrin rintauinnissa.


title: Brooke Hanson

text: Myöhemmin samana vuonna hänen valmentajaansa Mark Thompsonia syytettiin seksuaalisesta pahoinpitelystä, ja häntä painostettiin jättämään valmentaminen. Vuoden 2006 Kansainyhteisön kisojen jälkeen Hanson ilmoitti olevansa lähellä lopettamista. Kyseisissä kilpailuissa Hanson jäi kokonaan ulos mitaleilta 50 ja 100 metrin rintauinneissa. 200 metrin rintauinnissa hän ui hopeaa, häviten ainoastaan nuorelle joukkuetoverilleen Stephanie Ricelle. Hanson lopetti uransa vuonna 2007 saatuaan kylpylän uima-altaasta sähköiskun.


title: Hannoverinvihikoira

text: Hannoverinvihikoira (hannoverscher schweisshund) on Saksasta kotoisin oleva koirarotu. Hannoverinvihikoira on syntynyt 1830–luvulla risteyttämällä erilaisia, kevyitä saksalaisia ajokoiria. Ensimmäiset hannoverinvihikoirat tuotiin Suomeen vuonna 1969. Se kuuluu FCI:n roturyhmään 6.


title: Hannoverinvihikoira

text: Hannoverinvihikoira on luonteeltaan rauhallinen ja yhteistyökykyinen sekä valikoiva, joten se voi käyttäytyä vieraita kohtaan hyvin kriittisesti. Hyvä keskittymiskyky on myös hyvin tärkeä luonteenpiirre hannoverinvihikoiralla.


title: Pölönen

text: Pölönen on suomalainen sukunimi:


title: Norra Ängby

text: Norra Ängby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosaa rajaavat Bromma Kyrkan, Riksbyn, Åkeshovin, Nockebyhovin, Södra Ängbyn, Blackebergin, Råckstan ja Beckombergan kaupunginosat. Siellä asuu noin 4 900 ihmistä, ja maa-alaltaan se on 2,03 neliökilometrin suuruinen. Norra Ängby on Tukholman suurin yhtenäinen pientaloalue.


title: Norra Ängby

text: Kaupunginosa on rakennettu Stora Ängbyn kartanon entisille maille. Alueen vanhin rakennus on Stora Ängbyn linna, jonka päärakennus on todennäköisesti rakennettu 1690-luvulla. Norra Ängbyn asemakaavaehdotus esiteltiin vuonna 1930 ja ensimmäinen rakennus oli valmis saman vuoden kesällä. Keskeiset alueet linnan ympärillä rakennettiin ensimmäiseksi. Aluetta laajennettiin 1950-luvulla länteen päin ja silloin rakennettiin myös joitakin rivitaloja.


title: Aivolävistys

text: Aivolävistys oli vuonna 1998 Laukaassa perustettu punk rock -yhtye. Alun perin yhtye toimi nimellä "Me syntiset paskat", mutta nimi vaihdettiin Aivolävistykseen jo yhtyeen alkutaipaleella. Aivolävistyksen sanoitukset ovat pääosin poliittisesti kantaa ottavia. Ne käsittelevät mm. eläinten oikeuksia, rasismia ja sotaa.


title: Tulivalmistelu

text: Tulivalmistelu sotilaallisena terminä tarkoittaa vihollisen asevoimien joukkojen lamauttamiseen, häirintään tai tuhoamiseen tähtäävää erikaliiperisten aseiden ammuntaa ennen vihollisen alueelle tapahtuvaa hyökkäystä.


title: Tulivalmistelu

text: Tulivalmistelua voidaan suorittaa:Tulivalmisteluja suoritetaan myös harhautuksina.


title: Xinjiang Korla Pear

text: Xinjiang Korla Pear Co., Ltd on kiinalainen julkisesti noteerattu elintarvikealan yritys.


title: Xinjiang Korla Pear

text: Yhtiö harjoittaa päärynöiden kasvinjalostusta, kasvattamista, jalostamista ja myyntiä. Se myy Kuerlen seudulla kasvattamiaan valkeita kiinalaisia päärynöitä (kiinaksi "bai li" ja latinaksi "Pyrus bretschneideri").


title: Södra Ängby

text: Södra Ängby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosaa rajaavat Blackebergin, Norra Ängbyn ja Nockebyhovin kaupunginosat. Södra Ängbytä pidetään yhtenä maailman suurimmista funktionalismia edustavista omakotitaloalueista. Alueelle luotiin asemakaava vuonna 1933 525 tontille, ja alue rakennettiin pääosin vuosina 1933–1940. Arkkitehti Edvin Engström vastasi lähes kaikkien alueen omakotitalojen piirustuksista. Asukkaita siellä on noin 1700, ja maa-alaltaan kaupunginosa on 1,12 neliökilometrin suuruinen.


title: John William Waterhouse

text: John William Waterhouse (6. toukokuuta 1849 – 10. helmikuuta 1917) oli brittiläinen prerafaeliittiseen suuntaukseen kuulunut taidemaalari. Hän on kuuluisa kirjallisuuden ja mytologian naishahmoja kuvaavista maalauksistaan.


title: John William Waterhouse

text: John William Waterhouse syntyi vuonna 1849 Roomassa, Italiassa, maalaripariskunta William ja Isabela Waterhousen lapsena. Perhe muutti Lontooseen Waterhousen ollessa viisivuotias. Nuori Waterhouse opiskeli maalaamista isänsä alaisuudessa, ja aloitti vuonna 1870 opinnot Lontoon Royal Academy of Arts -koulussa. Hän meni naimisiin vuonna 1883 Esther Kenworthyn kanssa; he saivat kaksi lasta, joista molemmat kuolivat nuorina. Waterhouse sai akateemikon () arvon vuonna 1895, ja alkoi opettaa St. John's Wood Art Schoolissa. Waterhousella todettiin syöpä vuonna 1915, ja hän kuoli kaksi vuotta myöhemmin. Hänen hautansa on Lontoon Kensal Green Cemetery -hautausmaalla.


title: John William Waterhouse

text: Waterhouse sai varhaisiin teoksiinsa vaikutteita viktoriaanisen aikakauden neoklassisismista, jota edustivat muun muassa Lawrence Alma-Tadema, Frederic Leighton ja Edward Poynter. Myöhemmin hän liittyi prerafaeliittiseen suuntaukseen. Waterhouse oli omana aikanaan suosittu ja arvostettu taiteilija, jonka tauluja ostettiin brittiläisiin museoihin ja yksityiskokoelmiin. Hän maalasi pääosin öljyväreillä, vaikka käyttikin toisinaan myös vesivärejä.


title: John William Waterhouse

text: Waterhouse maalasi runsaasti kirjallisuuden ja mytologian naishahmoja kuvaavia teoksia. Eräs hänen suosikkihahmoistaan oli Ofelia, josta hän maalasi ainakin kolme teosta vuosina 1888, 1894 ja 1909. Kuningas Arthurin tarussa esiintyvä Astolatin Elaine oli myös aiheena maalauksissa vuosilta 1888, 1896 ja 1916; näistä kuuluisin lienee "The Lady of Shallot" (1888). Elaine kuolee suruun, koska ritari Lancelot ei rakasta häntä. Muita Waterhousen teoksissa esiintyviä naishahmoja ovat esimerkiksi Medeia, Lamia, Psykhe ja Kirke.


title: John William Waterhouse

text: Tammikuussa 2018 brittiläinen Manchester Art Gallery aiheutti kiivaan keskustelun, kun se poisti seinältään Waterhousen vuonna 1896 maalaaman teoksen "Hylas ja nymfit" (). Gallerian kuraattorit sanoivat, että he halusivat tuoda keskusteluun sen, kuinka taiteessa kuvataan alastomia nuoria naisia. Kreikkalaiseen mytologiaan kuuluvassa tarussa Hylas-niminen nuorukainen noutaa lähteeltä vettä, ja lähteen nymfi ihastuu Hylaaseen. Tätä tapausta oli edeltänyt syksyllä 2017 käynnistynyt vilkas keskustelu ja kampanjointi seksuaalista häirintää vastaan.


title: John William Waterhouse

text: "Hylas ja nymfit" -teos siis otettiin alas manchesterilaisen museon seinältä. Näyttelyn kuraattorien mukaan he halusivat yrittää haastaa "vanhanaikaisen tyylin", jolla naisten vartaloita on kuvattu tavoilla, jotka asettavat heidät joko "kauniiksi ja passiivisiksi objekteiksi tai kohtalokkaiksi naisiksi". Teoksen arvelitiin loukkaavan joitakin katsojia, ja vaikuttavan jopa pehmopornolta. Galleria toivoi että museovieraat kommentoisivat asiaa kiinnittämällä post-it-lapuilla ajatuksiaan maalauksen tyhjäksi jääneelle paikalle. Taidemuseon teko aiheutti raivokasta kritiikkiä, ja museota syytettiin muun muassa sensuroinnista, puritanismista ja liiallisesta poliittisesta korrektiudesta. Professori Liz Prettejohn, joka oli toiminut 2009 Waterhouse-näyttelyn kuraattorina Lontoon Royal Academyssä, sanoi että teoksen poistaminen näyttelystä nimenomaan vie mahdollisuuden keskustella teoksesta ja sen herättämistä ajatuksista, ja että otamme itse sen moralisoivan roolin, josta viktoriaanisen aikakauden ihmisiä on aina syytetty. Museo ei ainoastaan poistanut teosta näyttelystä, se otti myös maalausta esittävät postikortit pois myynnistä museomyymälästä. Tapauksen aiheuttama meteli sai gallerian toiminnasta vastaavan Manchesterin kaupunginvaltuuston reagoimaan. Viikon kuluttua teos palautettiin seinälle.


title: John William Waterhouse

text: Pari kuukautta ennen Hylas-tapausta oli myös Yhdysvalloissa käyty keskustelua ranskalaistaitelija Balthusin teoksesta "Thérèse Dreaming", joka on esillä New Yorkin Metropolitan Museum of Art -taidemuseossa. Balthus on kuvannut maalauksessaan naapurinsa noin 12-vuotiasta tytärtä, joka istuu rennosti ajatuksissaan silmät kiinni sellaisessa asennossa, joka paljastaa reidet ja alushousut. Nettiadressin liikkeelle laittanut Mia Merrill oli vaatinut museota poistamaan teoksen näyttelystä, koska se esittää nuoren tytön vihjailevasti seksuaalisen tirkistelyn kohteena. Myöhemmin Merrill esitti, että joko teos poistetaan tai varustetaan huomautuksella, että maalauksen sisältö saattaa häiritä. Museo ei kuitenkaan suostunut vaatimukseen, vaan vastasi että taiteen kuuluukin herättää keskustelua.


title: John William Waterhouse

text: Helmikuussa 2018 myös Suomessa nousi jälleen keskusteluun Ateneumissa esillä oleva Akseli Gallen-Kallelan maalaama triptyykki "Aino-taru" vuodelta 1891. On kysytty eikö Ateneumia hävetä pitää esillä maalausta, jossa vanha Väinämöinen törkeästi ahdistelee Aino-neitoa. Ateneumin museonjohtaja Susanna Pettersson vastasi, että teos pysyy seinällä, sillä vanhoja teoksia ei tule ryhtyä sensuroimaan tämän päivän ajatusmaailman pohjalta. "Taiteen tehtävä on esittää kysymyksiä ja antaa ajattelemisen aihetta. (...) Ei ole oikeaa tai vääränlaista taidetta. On vain taidetta." Vaikeistakin asioista voi keskustella taiteen kautta. Olisi hyvä myös tuntea taiteen taustalla olevia myyttejä ja mytologiaa: Aino-tarussa Joukahainen häviää runonlaulantakilvan Väinämöiselle, ja sen seurauksena lupaa sisarensa Ainon Väinämöiselle vaimoksi. Aino järkyttyy ja pakenee rannalle. Hän riisuuntuu ja aikoo mennä uimaan Vellamon neitojen kanssa. Kivi, jolle hän istuu, uppoaa: Aino hukkuu. Aino jatkaa silti elämäänsä veden haltijana eli Vellamon neitona. Myöhemmin Väinämöinen kalastaa Ainon ahvenena veneeseensä, eikä tunnista morsiantaan. Ahven pakenee veneestä ja luiskahtaa Väinömöisen käsistä, ja hän kurottautuu estämään saaliinsa karkaamisen. Vedessä Aino ilkkuen ottaen vielä kerran naisen hahmon.


title: Nockebyhov

text: Nockebyhov on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Vuonna 2001 kaupunginosassa asui keskimäärin 2552 ihmistä, ja maa-alaltaan kaupunginosa on 1,64 neliökilometrin suuruinen.


title: Tunturikatkero

text: Tunturikatkero eli lumikatkero ("Gentiana nivalis") on katkerokasvien heimoon ja katkeroiden sukuun kuuluva kasvilaji.


title: Tunturikatkero

text: Tunturikatkero on pienehkö laji. Koko vaihtelee yksilöittäin muutamasta sentistä 15 cm korkeaan. Kirkkaansinisissä kukissa on viisi terälehteä. Kukat ovat tummemmat kuin hentokatkeron kukat, joissa on puolestaan vai neljä terälehteä.


title: Tunturikatkero

text: Tunturikatkeron kasvuympäristöä ovat tuntureiden koivu- ja paljakkavyöhykkeet, tunturiniityt ja puronvarret. Kasvia kasvaa hyvin harvinaisena joissakin paikoin myös tunturialueiden ulkopuolella havumetsävyöhykkeessä.


title: Tunturikatkero

text: Kasvin esiintymisaluetta ovat Euroopassa Alpit, Pohjois-Apenniinit, Pyreneet, Karpaatit ja Balkanin vuoristot sekä Kaukasus. Skandinaviassa tunturikatkeroa esiintyy Islannissa ja Skandien tunturiseuduilla, Norrbottenissa myös alempana havumetsäalueella. Suomessa Enontekiön ja Inarin Lapissa sekä Muonionjokivarressa. Tunturikatkeroa kasvaa myös Grönlannissa ja Koillis-Labradorissa.


title: Lago Nero

text: Lago Nero on suomalaisen laulajan Pate Mustajärven toinen sooloalbumi. Se julkaistiin vuonna 1988. Albumi jatkaa samalla linjalla, kuin sitä edeltänyt "Nyt!" -levy (1984). Mustajärvi tulkitsee nuoruutensa suosikkikappaleitaan, mm. Stingiltä, Elton Johnilta ja Dr. Feelgoodilta. Käännöksiä tekivät mm. Juice Leskinen ja Mustajärvi itse.


title: Lago Nero

text: Albumi äänitettiin Studio JJ:ssä tammi–helmikuussa 1988, ja se miksattiin helmikuussa Finnvoxilla.


title: Meri-VHF-kanavien taajuudet ja käyttötarkoitukset

text: Meri-VHF on merenkulussa käytetty lyhyen kantaman radioyhteysjärjestelmä. Meri-VHF-laitteen avulla voi muodostaa suoran radioyhteyden toiseen alukseen (laiva tai vene) tai rannikkoradioasemaan, joissain tapauksissa myös ilma-alukseen. Meri-VHF-radiopuhelimia voidaan käyttää myös viranomaistoiminnassa, kuten meripelastuksen, satamien ja luotsien viestinnässä.


text: Meri-VHF:n on ollut osa kansainvälistä meriturvallisuuden viestijärjestelmää ja laitteen radiokanava 16 on perinteisesti ollut hätäkanava. Tämän hätäkanavan kuuntelua jatketaan Suomessa, vaikka kauppamerenkulussa on siirrytty jo uuteen maailmanlaajuiseen merenkulun hätäviestijärjestelmään (GMDSS, Global Maritime Distress and Safety System). Huvialukset käyttävät hätäkutsuille ja -sanomille kanavaa 16, joten kanavan päivystäminen on perusteltua.


text:
Huvialusten välisen suoran radioliikenteen kanavat Suomen alueella:
Kalastusalusten välisen suoran radioliikenteen kanavat Suomen alueella:
AIS-järjestelmä


title: Aleksandr Dovbnja

text: Aleksandr Vjatšeslavovitš Dovbnja (, s. 10. huhtikuuta 1987 Moskova, Venäjän SNT, Neuvostoliitto) on venäläinen jalkapallomaalivahti, joka edustaa Venäjän 1. divisioonassa pelaavaa Lutš-Energija Vladivostokia.


title: Aleksandr Dovbnja

text: Keväällä 2006 Hakaan saapunut venäläismaalivahti torjui ensimmäisen virallisen ottelunsa Hakan maalilla liigacupin ottelussa Kuopion Palloseuraa vastaan maaliskuussa. Ensimmäisellä kaudellaan Dovbnja haki pääasiassa tuntumaa Hakan farmijoukkueessa Pallo-Sepoissa. Kaudella 2007 hän nousi joukkueen ykkösvahdiksi. Marraskuussa 2008 hänen sopimuksensa Hakan kanssa purkaantui ja Dovbnja muutti takaisin Venäjälle.


title: SSX (pelisarja)

text: SSX (Snowboard Supercross) on Electronic Artsin julkaisema lumilautailuaiheinen urheilupelisarja PlayStation 2:selle, N-Gagelle ja Wiille. Sarjan ensimmäinen osa, "SSX", julkaistiin vuoden 2000 lokakuussa.


title: Pisimmät sanat

text: Kielen pisimpien sanojen kriteerit vaihtelevat. Sanalta voidaan vaatia perusmuotoisuutta, mutta se mikä katsotaan taivutusmuodoksi ja mikä johdokseksi, on jossain määrin veteen piirretty viiva. Mikäli johdokset ylipäänsä sallitaan, voidaan vaatia että kukin johdos esiintyy vain kerran tai että sanaa johdoksineen käytetään todellisessa puhutussa tai kirjoitetussa kielessä. Myös yhdyssanohin on otettava kantaa.


title: Pisimmät sanat

text: Pitkä sana suomen kielessä on esimerkiksi peruspalveluliikelaitoskuntayhtymä (34 kirjainta). Jos taivuttaminen sallitaan, pidempiäkin reaalisia sanoja voidaan muodostaa. Johdosten ja liitepartikkeleiden salliminen pidentää pisintä mahdollista sanaa entisestään sanan reaalisen käytettävyyden laskiessa. Suomen kielessä käytetään vapaata yhdyssanamuodostusta: uusia sanoja voidaan muodostaa tarpeen mukaan vaikka kesken keskustelun. Tämä antaa mahdollisuuden yhdistää substantiiveja peräkkäin loputtomasti rikkomatta kielioppisääntöjä.


title: Pisimmät sanat

text: Jos keinotekoiset konstruktiot sallitaan, liitepartikkeleiden ja taivutusmuotojen yhdistely antaa mahdollisuuden muodostaa hyvinkin pitkiä sanoja. Pisimpänä näin muodostettuna sanana voidaan pitää Artturi Kanniston muodostamaa sanaa kumarreksituteskenteleentuvaisehkollaismaisekkuudellisenneskenteluttelemattomammuuksissansakaankopahan (102 kirjainta). On myös sana hurskahtelevaisehkollaismaisellisuuksissaankohankin (51 kirjainta) joka on hiukan lyhyempi. Aikoinaan eräässä pitkien sanojen muodostamiskilpailuissa, jossa yhdyssanoja ei hyväksytty, voitti sana "järjestelmällisentelemättömyydessänsäkään". Guinness World Records mainitsee taivuttamattoman yhdyssanajättiläisen lentokonesuihkuturbiinimoottoriapumekaanikkoaliupseerioppilas (61 kirjainta). Lisäksi biologiassa tutkittaessa proteiininäytteitä yksi yleisesti käytetty proteiinien erottelumenetelmä on nimeltään natriumdodekyylisulfaattipolyakryyliamidigeelielektroforeesi (60 kirjainta).


title: Pisimmät sanat

text: Kirjassa "Finnish Sound Structure" mainitaan "jonkin verran kaukaa haettu esimerkkinä" sana "järjestelmällistyttämättömyydellänsäkään". Kielitoimiston sanakirjan pisimmät sanat ovat "pyyhkäisyelektronimikroskooppi" ja "elintarviketurvallisuusvirasto".


title: Panu Larnos

text: Panu Larnos (s. 10. elokuuta 1982) on Idolsin kolmannella tuotantokaudella viidenneksi sijoittunut laulaja.


title: Panu Larnos

text: Larnos solmi levytyssopimuksen syksyllä 2007 North & South - ja Kenolamusic-yhtiöiden kanssa. Ensimmäinen tuotos julkaistiin viihdelehti Stara.fi:n nettisivuilla ystävänpäivänä 2008, jolloin sivuilta oli ilmaiseksi ladattavissa kappale "Valentine’s Day". Kappale on myös myöhemmin julkaistulla albumilla, mutta ei kyseisenä versiona.


title: Panu Larnos

text: Larnos eli avoliitossa Idolsista tutun Anna Abreun kanssa, mutta pari erosi keväällä 2009.


title: Panu Larnos

text: Helmikuussa 2011 Larnos ilmoitti musiikkiuransa olevan tauolla toistaiseksi.


title: Panu Larnos

text: Larnos oli sivupääosassa James Dean -musikaalissa Ikuisesti sinun 2013 – 2014, muuten hän on keikkaillut laulajana satunnaisesti. Lisäksi hän asuu nykyään Nurmijärvellä.


title: Panu Larnos

text: Larnos aiheutti juhannusaattona 2014 Idols-ohjelmassa esiintyneen Vesa Suonnon kuoleman ajettuaan rekisteröimättömällä mönkijällä 1,62 promillen humalassa metsään. Larnosta syytettiin 19. lokakuuta 2016 alkaneessa oikeudenkäynnissä rattijuopumuksesta, ajoneuvorikkomuksesta, liikenneturvallisuuden vaarantamisesta sekä kuolemantuottamuksesta. Syyttäjä vaati Larnoksen tuomitsemisesta yhteiseen ehdolliseen vankeusrangaistukseen tai tuntuvaan sakkorangaistukseen. Etelä-Savon käräjäoikeus tuomitsi Larnoksen 40 päivän ehdolliseen vankeusrangaistukseen ja kolmen kuukauden ajokieltoon, mutta hän valittaa tuomiosta hovioikeuteen.


Luettelo suomalaisista poliittisista nuorisojärjestöistä sisältää itsenäiset valtakunnalliset nuorisojärjestöt, joiden pääasiallinen toiminta-ala on politiikka. Sarakkeessa "sitoutuneisuus" ilmoitetaan puolue ja kansainvälinen järjestö, joihin järjestö on kuulunut tai, joiden kanssa se on tehnyt läheistä yhteistyötä. Luettelo on järjestetty perustamisvuosittain.


title: Mia Permanto

text: Hanna-Mia Permanto (21. huhtikuuta 1988 Ruotsi – 18. maaliskuuta 2008 Helsinki) oli suomalainen laulaja ja radiojuontaja. Hän ylsi vuoden 2007 kolmannen tuotantokauden "Idols"-finaaliin ja sijoittui kuudenneksi. Permanto toimi radiojuontajana Ylen Radio X3M-kanavalla. Vuonna 2008 hänet löydettiin kuolleena asunnostaan 19-vuotiaana.


title: Mia Permanto

text: Mia Permanto varttui Ruotsissa, mutta asettui lopulta pysyvästi vanhempiensa kotimaahan Suomeen.


title: Mia Permanto

text: Permanto kärsi varhaisessa teini-iässään syömishäiriöstä jonkin aikaa. Hän oli vanhempiensa eron aikaan 13-vuotias ja päätyi lopulta sijaisperheeseen kahdeksi viikoksi, kunnes sai paikan yhdestä Ruotsin parhaista hoitokodeista. Tarkoituksena oli, että hän saisi suoritettua yläasteen tenttimällä, koska oli ajautunut vääränlaiseen seuraan ja alkanut lintsata koulusta vanhempiensa eron jälkeen. Hoitokodissa hän kokeili myös huumeita. Hänen äitinsä ja veljensä muutettua tilanteesta johtuen takaisin Suomesta Ruotsiin hän asui enää osittain hoitokodissa käyden sieltä käsin peruskoulun loppuun ja muutti äitinsä luokse kokonaan vähän ennen kuin aloitti lukion. Hän kävi rockmusiikkilinjalla varustettua lukiota vuoden ennen Suomeen muuttoaan.


title: Mia Permanto

text: Mia Permanto osallistui MTV3-televisiokanavan "Idols"-laulukilpailuun. Permanto selvisi finaalilähetyksiin, mutta putosi 8. maaliskuuta 2007 toisena. Hänen esityksensä on julkaistu "Idolsin" kolmannen tuotantokauden kokoelmalevyllä.


title: Mia Permanto

text: Permanto lauloi Heikki L:n singlellä ”Rising Sun”, jonka Mia oli itse sanoittanut ja säveltänyt alun perin ystävänsä kanssa jo Ruotsissa asuessaan. Rising Sun nousi Suomen virallisen singlelistan sijalle 5 lokakuussa 2007. Permanto lauloi myös taustoja Cristal Snow'n debyyttialbumilla "The Prophecy". Permanto laulaa päävokaalit joulukuussa 2008 julkaistulla tranceartisti Alex Kunnarin singlellä "Breathe In".


title: Mia Permanto

text: Permanto myös juonsi vuonna 2007 Yle X3M:ssä "Bad Taste" -ohjelmaa.


title: Mia Permanto

text: Permannolla oli myös oma yhtye Bruised and Broken. Permanto alkoi levyttää albumia Helsinki Music Worksin kanssa hieman ennen kuolemaansa.


title: Mia Permanto

text: Permanto löydettiin 19. maaliskuuta 2008 kuolleena kotoaan Helsingin Kalliosta. Hän oli kuollessaan 19-vuotias. Kuolinsyytä ei aluksi kerrottu julkisuuteen, mutta marraskuussa 2008 laulajan äiti kertoi, että syyksi paljastui kahden toisilleen sopimattoman lääkkeen käyttö. Mia Permanto oli ottanut yhdessä selkäsärkyyn määrättyä lääkettä ja tupakastavieroituslääkettä. Hänet on haudattu Honkanummen hautausmaalle Vantaalle.


title: Mia Permanto

text: Keskeneräiseksi jääneen soololevyn julkaisemista postuumisti harkittiin, mutta albumia ei koskaan julkaistu.


title: Mia Permanto

text: Samalla "Idols"-tuotantokaudella Permannon kanssa finaalissa ollut laulaja Kristian Meurman teki ”Miksen saanut yrittää” -nimisen laulun Permannon muistolle.


title: Ville Blåfield

text: Ville Blåfield (s. 1980) on suomalainen toimittaja. Hän on työskennellyt muun muassa Helsingin Sanomien kehityspäällikkönä, Nyt-liitteen ja Radio Helsingin esimiehenä, SK Miehen ja Seuran toimituspäällikkönä sekä Suomen Kuvalehden ja Ilta-Sanomien toimittajana. Blåfield on myös esiintynyt perjantaiaamuisin Yle TV1:n "Jälkiviisaissa".


title: Ville Blåfield

text: Blåfield irtisanoutui Helsingin Sanomista yhdessä Reetta Rädyn ja Paula Salovaaran kanssa heinäkuussa 2013, mutta irtisanoutumiseen ei toimittajien mukaan liittynyt dramatiikkaa.


title: Ville Blåfield

text: Ville Blåfield on toimittaja Antti Blåfieldin poika. Hänen puolisonsa on vaatesuunnittelija Samu-Jussi Koski.


title: Goldenharin oireyhtymä

text: Goldenharin oireyhtymä on synnynnäinen oireyhtymä, jolle ominaista ovat epämuodostumat kasvojen, silmien, korvien ja selkärangan alueella. Sairauden aiheuttaa kromosomi 14:n pitkän varren geenivirhe.


title: Goldenharin oireyhtymä

text: Goldenharin oireyhtymästä kärsii yksi noin 3 000:sta–5 000:sta ihmisestä. Joillakin esiintyy lisäksi huuli- ja kitalakihalkioita, lapsuuden aikaisia syömisvaikeuksia, unenaikaisia hengityskatkoksia, pienipäisyyttä, selkäydintyriä, kehitysvammaisuutta, skolioosia ja vaurioita sydämessä, munuaisissa ja virtsateissä.


title: Goldenharin oireyhtymä

text: Suurin osa Goldenharin oireyhtymästä kärsivistä aikuisista on älyllisesti normaalilla tasolla. Oireyhtymää esiintyy enemmän miehillä kuin naisilla. Joillakin potilailla epämuodostumat silmissä ja korvissa saattavat aiheuttaa kuulo- ja/tai näkövamman.


title: Goldenharin oireyhtymä

text: Oireisto on nimetty Maurice Goldenharin (1924–2001) mukaan.


title: T. A. Wiherheimo

text: Toivo Antero Wiherheimo (vuoteen 1906 Grönhag, 13. heinäkuuta 1898 Helsinki – 5. maaliskuuta 1970 Helsinki) oli kokoomuksen kansanedustaja Hämeen pohjoisesta vaalipiiristä vuosina 1948–1965 sekä moninkertainen ministeri.


title: T. A. Wiherheimo

text: Wiherheimon vanhemmat olivat rakennusmestari Anders Viktor Grönhag ja Amanda Poussa. Wiherheimo kirjoitti ylioppilaaksi 1915 ja valmistui filosofian kandidaatiksi 1919. Valmistuttuaan hän työskenteli Metsähallituksen ja Tilastollisen päätoimiston tilastomiehenä 1919–1929. Uusi Suomi -sanomalehden talouspoliittisena avustajana Wiherheimo oli vuosina 1934–1954. Hän oli Kauppakorkeakoulun kansantaloustieteen vastaavana professorina 1937–1938 ja Liiketaloustieteellisen tutkimuslaitoksen varajohtajana 1939–1949. Wiherheimo toimi tämän jälkeen Keskuskauppakamarin yliasiamiehenä vuosina 1949–1964.


title: T. A. Wiherheimo

text: Poliittisella urallaan Wiherheimo toimi ministerinä kauppa- ja teollisuusministeriössä ensin Tuomiojan hallituksessa 1953–1954 ja myöhemmin Fagerholmin III hallituksessa 1958–1959 toimittuaan ensin Fagerholmin hallituksen puolustusministerin tehtävissä. Wiherheimo oli kauppa- ja teollisuusministerinä 1962–1963 ja 1964–1966.


title: Leena Sharma

text: Leena Sharma (s. 1967) on suomalainen politiikan toimittaja, joka työskentelee "Suomen Kuvalehdessä".


title: Leena Sharma

text: Sharma on julkaissut kolme kirjaa, joista ensimmäisen ("Ken leikkiin ryhtyy... Julkisuuden himo ja hinta", Ajatus, 2007) yhdessä toimittaja Ville Blåfieldin kanssa. Sharman toinen teos, " Ne – kohtaamisia perus-Suomessa", käsitteli perussuomalaisia. Sharman vuonna 2018 ilmestynyt kolmas kirja, Ikuiset ystävät, käsittelee Suomen ja Neuvostoliiton kulttuurisuhteita jatko-sodan päättymisen jälkeen.


title: Leena Sharma

text: Vuonna 2009 Sharma sai Bonnierin journalistipalkinnon yhdessä valokuvaaja Kaisa Rautaheimon ja graafikko Riikka Haahtin kanssa maahanmuuttoa käsitelleestä reportaasista.


title: Leena Sharma

text: Sharman isä on intialainen ja äiti suomalainen. Sharma avioitui perussuomalaisen puolustusministeri Jussi Niinistön kanssa kesäkuussa 2015.


title: Gaming Target

text: Gaming Target on videpeleihin keskittyvä verkkosivusto, joka avattiin helmikuussa 1999. Sivusto on lähes 1700 arvostelullaan Internetin 29. laajin peliarvosteluarkisto. Arviointien lisäksi peleistä julkaistaan muun muassa uutisia, ennakoita, haastatteluja ja oppaita. Sivustolla on myös keskustelualueita ja lukijoiden arvosteluja sisältävä yhteisö.


title: Gaming Target

text: Aloittaessaan toimintansa vuonna 1999 Gaming Target käsitteli yksinomaan Nintendo 64 ja Game Boy Color -konsoleita. Saman vuoden lopulla sivustolle lisättiin myös Sega Dreamcast -osasto sinä päivänä, kun kyseinen konsoli julkaistiin Pohjois-Amerikassa. Vuonna 2001 Game Target uusittiin niin ulkoasun kuin sisällön osalta, ja samalla PlayStation 2, Game Boy Advance, Nintendo GameCube ja Xbox saivat omat osastonsa.


title: Gaming Target

text: Sittemmin sivustoa on suunniteltu uudelleen kahteen otteeseen, joista jälkimmäisen, vuonna 2004 tehdyn uudistuksen yhteydessä sivu sai Nintendo DS ja PlayStation Portable -käsikonsoleille omistetut osastot. Toukokuussa 2005 näitä seurasivat PC, N-Gage ja seitsemännen sukupolven Xbox 360, Wii ja PlayStation 3. Vuoden 2006 kesällä Gaming Targetiin avattiin vanhoihin peleihin ja konsoleihin erikoistunut osio.


title: Onni Koski

text: Onni Hilkia Koski (20. joulukuuta 1913 Halikko – 27. helmikuuta 1999) oli Työväen ja Pienviljelijäin Sosialidemokraattisen Liiton poliitikko, joka toimi ministerinä valtiovarainministeriössä Karjalaisen I hallituksessa (1962–1963) ja Rautatieläisten Liiton puheenjohtajana (1957–1973).


title: Kalatäit

text: Kalatäit (Branchiura) on parasiittisten äyriäisten alaluokka, jonka asema leukajalkaisissa on epäselvä. Lajeista suurin osa on kalojen ulkoloisia, poikkeuksena muutama laji, jotka loisivat sammakkoeläimissä.


title: Kalatäit

text: Useimmat lajit elävät sisävesissä. Suomesta tunnetaan vain kaksi lajia: "Argulus foliaceus" sekä "Argulus coregoni".


title: Kalatäit

text: Kalatäit hakeutuvat tavallisesti kalan kiduskannen alle tai evän taakse, mistä ne eivät irtoa helposti. Ravinnokseen ne imevät isännän verta tai syövät ihoa ja limakalvoa.


title: Kalatäit

text: Alaluokka sisältää yhden lahkon Arguloida (joskus ”Arguloidea”), johon kuulu yksi heimo, Argulidae, josta tunnetaan noin 130 lajia. Niitä pidetään primitiivisinä, mutta niistä ei ole fossiiliaineistoa. Sen lisäksi alaluokkaan kuuluu sukupuuttoon kuollut lahko Cyclida.


title: Aivan villit

text: Aivan villit () on vuonna 2006 ensi-iltansa saanut C.O.R.E. Digital Picturesin tekemä tietokoneanimaatioelokuva, jonka on ohjannut Steve ”Spaz” Williams ja julkaissut Walt Disney Pictures.


title: Aivan villit

text: Elokuvan hahmot ja tarina muistuttavat paljolti DreamWorksin edellisenä vuotena julkaistua "Madagascaria".


title: Aivan villit

text: Elokuvan päähenkilöt ovat New Yorkin eläintarhan asukkaita. Simson Villi, leijona, kertoo mielellään pojalleen Ronille tarinoita seikkailustaan villissä luonnossa. Roni tahtoisi päästä luontoon, sillä hän ei osaa vieläkään karjua. Kaikki eläintarhan eläimet tietävät, että salaperäiset ”vihreät laatikot” viedään luontoon, joten Roni päättää salaa ujuttautua yhteen sellaiseen. Kun laatikot suljetaan ja on aika lähteä, Roni päättääkin muuttaa mielensä – mutta liian myöhään. Laatikot viedään ”Rautarouvan” eli Vapaudenpatsaan luo satamaan ja aamulla ne lähtevät luontoon eivätkä enää ikinä palaa. Simson lähtee pelastusretkelle apunaan parhaat ystävänsä Veeti (orava), Pirkko (kirahvi), Late (käärme) ja Niilo (koala). He seuraavat laatikoita kuljettavaa laivaa aina Afrikkaan asti ja saavat siellä selville, että paikan eläimiä pelastetaan tulevalta tulivuorenpurkaukselta. He tapaavat myös tulivuoreen linnoittautuneen gnuulauman, jonka tavoite on päästä saaliista saalistajaksi, lihansyöjiksi. Se tietysti onnistuu vain syömällä leijona, mutta myös kirahvi ja käärme kelpaavat siinä sivussa. Niiloa he sen sijaan pitävät johtajanaan, jonkinmoisena jumalana. Myös Simsonin salaisuus paljastuu kaikille: hän ei syntynyt luonnossa eikä osaa itsekään karjua juuri ollenkaan.


title: Mario Frick (jalkapalloilija)

text: Mario Frick (s. 7. syyskuuta 1974 Chur, Graubünden, Sveitsi) on liechtensteinilainen jalkapalloilija, joka edustaa liechtensteinilaista FC Balzersia. 182 senttimetriä pitkä Frick pelaa joko hyökkääjänä tai keskikentällä hyökkäävässä roolissa. Häntä pidetään yleisesti yhtenä maansa kaikkien aikojen parhaista pelaajista.


title: Mario Frick (jalkapalloilija)

text: Frick on pelannut lähes koko ammattilaisuransa ajan nykyisessä koti- sekä synnyinmaassaan Sveitsissä. Frick on pelannut myös Liechtensteinissa ja Italiassa. Nimekkäimpiä hänen edustamiaan seuroja ovat sveitsiläinen FC Basel ja italialainen Hellas Verona. Frick pitää hallussaan Liechtensteinin maajoukkueen maaliennätystä 16 A-maaottelumaalillaan.


title: Mario Frick

text: Mario Frick voi tarkoittaa seuraavia henkilöitä:


title: Irakin lippu

text: Irakin nykyinen lippu on mittasuhteiltaan 2:3. Se on otettu käyttöön tammikuussa 2008, ja sen on tarkoitus olla käytössä siihen asti, kunnes lopullisesta Saddamin hallinnon jälkeisestä lipusta päästään yksimielisyyteen.


title: Irakin lippu

text: Irakin lipuissa on ollut panarabialainen väritys vuoden 1917 arabikapinasta lähtien. Lipun keskikentässä on vihreällä kirjoitettu islamilainen lause: ""Allahu Akbar"" eli suomeksi ""Jumala on suuri"".


title: Irakin lippu

text: Alkuperäinen Irakin lippu otettiin käyttöön vuonna 1921, kun maa oli muodostettu. Lipun mittasuhteet olivat 1:2. Lippu oli musta-valko-vihreä vaakatrikolori, jossa oli punainen puolisuunnikas (jossain toisinnoissa myös kolmio) tangon puolella. Kaksi seitsensakaraista valkoista tähteä puolisuunnikkaassa kuvasivat silloisen kuningaskunnan 14:ää provinssia. Värit valittiin lippuun koska hashemiittien johtajat arabikapinassa, olivat edellyttäneet maahan aluksi kuningasta, ja tämän vuoksi Jordanian lippu on hyvin samantapainen (tätä lippua ovat käyttäneet myös Irakin monarkistit).


title: Irakin lippu

text: Abdul Karim Qassimin vuoden 1958 vallankumouksen seurauksena, joka syrjäytti monarkian, Irak otti 14. heinäkuuta 1959 uuden lipun käyttöön, joka käsitti musta-valko-vihreän pystytrikolorin, jossa oli keskellä valkoisessa kentässä punainen kahdeksansakarainen tähti. Tähdessä oli keltainen ympyrä keskellä. Musta ja vihreä väri kuvasivat panarabismia, keltainen aurinko taas kuvasi kurdivähemmistöä ja auringon ympärillä oleva punainen tähti taas assyrialaisvähemmistöä. Lipun mittasuhteet olivat 1:2.


title: Irakin lippu

text: Tämä versio Irakin kansallislipusta on nykyisin jätetty Kurdistanin alueen lipuksi Irakissa.


title: Irakin lippu

text: Qassimin hallituksen kukistuttua, uusi lippu otettiin käyttöön 31. heinäkuuta 1963. Lipussa oli kolme raitaa; punainen, valkoinen ja musta. Valkoisessa kentässä oli kolme vihreää tähteä. Vihreät tähdet sijoitettiin alkujaan siihen, koska maa suunnitteli valtioliittoa Egyptin ja Syyrian kanssa. Lipun mittasuhteet olivat 2:3.


title: Irakin lippu

text: Lippua vaihdettiin jälleen 13. tammikuuta 1991. Kolmen tähden merkitys vaihdettiin alkuperäisestä maantieteellisestä merkityksestä kuvaamaan Baath-puolueen periaatteita: "Wahda", "Hurriyah", "Ishtirakiyah" (). Maan johtaja Saddam Hussein määräsi sijoittamaan lipun tähtien väliin sanat ""Allahu Akbar"" (). Sanotaan (vaikkakin vahvistamattomasti), että sanat lipussa ovat Saddamin omaa käsialaa, ja monet tulkitsevat, että islamilainen maailma olisi yrittänyt vaihtaa lipun juuri ennen Persianlahden sotaa.


title: Irakin lippu

text: 26. huhtikuuta 2004 "Irakin väliaikaishallitus" julisti hakevansa maalle uutta lippua. Hallitus sai noin 30 ehdotusta, joista valittiin irakilaisen taiteilija-arkkitehti Rifat al-Chaderchin ehdotus. Hän asuu Lontoossa, ja hänen veljensä oli entisen Irakin hallituksen jäsen.


title: Irakin lippu

text: Lippu oli valkoinen, jossa oli rinnakkain sini-kelta-siniset kentät vaakasuoraan, lipun alaosassa. Siniset kentät kuvaavat kahta jokea, Tigristä ja Eufratia, ja keltainen taas kuvaa Irakin kurdivähemmistöä. Keskellä valkoista kenttää on suuri islamin tunnus, puolikuu, joka oli epätavallinen, koska se oli kuvattu sinisenä. Ehdotus kohtasi kuitenkin huomattavaa vastarintaa, ja monet vastustajat huomauttivat sen muistuttavan merkittävästi Israelin lippua.


title: Irakin lippu

text: Uusi hallitus päätti lopulta ottaa käyttöön muunnelman aiemmasta lipusta. Se oli muuten samanlainen kuin vuonna 1991 käyttöön otettu lippu, mutta siinä oleva teksti oli kirjoitettu Saddamin käsialan sijasta perinteisellä tyylitellyllä kuufalaisella kirjoitustavalla.


title: Irakin lippu

text: Vuoden 2008 tammikuussa ruvettiin taas keskustelemaan lipun muuttamisesta. Yhdessä ehdotuksessa Saddam Husseinin Baath-puoluetta symbolisivat tähdet olisi poistettu, ja Allahu Akbar -tekstin keskellä olisi ollut Kurdistania edustava aurinko. Toisessa ehdotuksessa tähdet olisivat säilyneet ennallaan, mutta ne olisivat jatkossa edustaneet rauhaa, suvaitsevaisuutta ja oikeudenmukaisuutta. Uskontoon viittaava teksti olisi ollut keltaisella, jolloin se olisi edustanut kurdeja. Tähdet eivät kuitenkaan sopineet missään muodossa kurdivähemmistön edustajille.


title: Irakin lippu

text: Lopulta päätettiin kompromissiratkaisuna vain poistaa tähdet lipusta. Teksti olisi vihreää ja jatkossakin kuufalaisittain kirjoitettua. Lipun oli tarkoitus olla käytössä vain vuoden ajan käyttöönotostaan, minkä jälkeen olisi hyväksytty lopullinen ehdotus uudeksi lipuksi. Toistaiseksi uutta lippua ei kuitenkaan ole valittu.


title: Haunting the Chapel

text: Haunting the Chapel on yhdysvaltalaisen metalliyhtye Slayerin julkaisema EP vuodelta 1984. EP on julkaistu sekä Metal Blade Recordsin ja Enigma Recordsin levymerkillä. EP:tä edeltänyt Slayerin debyyttialbumi "Show No Mercy" löi itsensä läpi Metal Bladella, jonka seurauksena uusi EP haluttiin saada nopeasti julkaistua. Kehitystä debyyttialbumiin on nähtävissä, vaikka EP:n vastaanotto ei ylittänyt odotuksia, verrattuna esimerkiksi vuonna 1986 "Reign in Bloodiin".


title: Haunting the Chapel

text: Yhtyeen rumpali Dave Lombardo sai tuplabasari-rummutukseensa opastusta Gene Hoglanilta, joka nuoresta iästään huolimatta oli jo melkoisen taitava rumpali. Hoglan liittyi myöhemmin Dark Angel -nimiseen yhtyeeseen.


title: Haunting the Chapel

text: Kaikki kappeleet kirjoittaneet Hanneman ja King.


title: Renault 5

text: Renault R5 on Renault-yhtiön rakentama pikkuauto, jota valmistettiin kolmella eri vuosikymmenellä. Se oli valmistusaikanaan yksi Euroopan myydyimmistä automalleista.


title: Renault 5

text: Renault 5 sai ensiesittelynsä tammikuussa 1972.


title: Renault 5

text: Renault 5 phase 1 valmistui pienten autojen aikakautena, kilpailijoinaan Fiat 127 ja Mini. Auton korin suunnitteli Michel Boue. Boue olisi tahtonut takavalojen menevän ylös asti puskurista c-pilariin, kuten on tehty myöhemmin valmistuneessa Volvo V70:ssä. Valot jätettiin kuitenkin ennalleen.


title: Renault 5

text: R5 oli ensimmäisiä autoja, jossa ulkonevat metallipuskurit korvattiin korinmyötäisillä muovipuskureilla


title: Renault 5

text: Ensimmäisissä malleissa vaihdekeppi oli ranskalaiseen ”sateenvarjonkahva”-tyyliin integroitu kojetauluun, mutta myöhemmin vaihdekeppi sijoitettiin lattiatasoon. Toinen erityinen tuntomerkki oli ovenkahvat, jotka olivat oven ja b-pilarin välisessä upotuksessa joidenkin Fiat Unojen tapaan. Muita versioita ensimmäisestä autosta oli Renault 5 Alpine (Englannissa Renault 5 Gordini), Alpine/Gordini Turbo, ja Le Car, jota myytiin Yhdysvaltojen markkinoilla AMC:n jälleenmyyjien kautta.


title: Renault 5

text: R5:ttä valmistettiin Ranskan lisäksi Sloveniassa. Valmistuksesta huolehti nykyisin Revozina tunnettu autotehdas. R5 oli Revozin ensimmäinen Renault-malli. Neliovinen sedan-malli sai nimen Renault 7 ja sitä valmisti FASA-Renault Espanjassa.


title: Renault 5

text:
Phase 1-mallia rekisteröitiin Suomessa seuraavasti:Konepellin alta löytyy Renault 4:stä lainattua tekniikkaa. Moottori on konehuoneessa pitkittäin. Moottorit olivat OHV-tyyppisiä ja niitä löytyy myös R4-, R8- ja R12 -malleista, tilavuuksiltaan 850–1400 cm. Etu- ja takajousitus on toteutettu vääntösauvajousituksella.
Renault Supercinq ("Superviitonen") -nimellä tunnettu toisen sukupolven malli perustui ulkonäön puolesta hyvinkin paljon Ph1:seen ja ostajien oli vaikea alussa huomata eroa. Muuten auto oli täysin poikkeava tekniikaltaan ja suunnittelultaan. Osia käytettiin melko paljon rinnakkaismalleista R9 ja R11. R5 Phase 2 oli edeltäjänsä tavoin vuodesta toiseen eräs Euroopan myydyimmistä automalleista. Muualla Euroopassa malli oli saatavilla avoautona sekä 3- että 5-ovisena umpikorisena mallina, myös paketti-, avolava ja farmarimallina Express, Extra tai Rapid-nimellä. Autoa tuotiin Suomeen aluksi TL-versiona (4-vaihteinen, 1108 cm -moottori) vuonna 1985 (64900 mk 1987), mutta sen hinta oli korkeahko kilpailijoihin nähden (vrt. Fiat Uno 52500 mk, Citroën Visa 55400 mk, Opel Corsa 55800 mk).
Suomessa autoa myytiin kolmiovisena ja Express-pakettiautona (korotettu malli) ja mallit olivat TL, TR, TS, GTX ja GT Turbo.


title: Renault 5

text: Vuonna 1988 markkinoille tulivat TR- ja GTX-mallit tehtaan suopeammalla hinnoittelulla (TR 59 800 mk, GTX 70 900 mk) Suomen kovan autoveron takia. Syksyllä 1988 alkanutta myyntiä auttoi mallin varsin hyvä menestys suomalaisten autolehtien vertailutesteissä.


title: Renault 5

text: Tuonti Suomeen päättyi Renault Clion saapumiseen vuonna 1991. Ranskassa autoa valmistettiin vuoteen 1990 asti. Autoa valmistettiin myös Slovenian Novo Mestossa (Revoz) vuoteen 1996 saakka.


title: Renault 5

text:
Moottori poikittain edessä, etujousitus;MacPherson,
takana edelleen vääntösauvajousitus, korin muotoja parannettiin huomattavasti edellisestä mallista paremman aerodynamiikan ja ulkonäön saavuttamiseksi.


title: Renault 5

text: 956–1397 cm moottorit olivat kaasuttimilla (vuoteen 1993 saakka, riippuen maasta) varustettuja työntötankomoottoreita, kun taas 1721 cm kone on varustettu ruiskutusjärjestelmällä.


title: Renault 5

text: Malli GT Turbo oli nopea pikku-GT katukäyttöön, tehokkalla mutta yksinkertaisella 1.4 litran 120hv (115hv 1987 asti, Phase I) turbomoottorilla varustettuna. GT Turbo oli Renaultin vastine kilpailijan, PSA-konsernin esiteltyä Peugeot 205 GTI:n. Perustekniikka oli työntötankoinen 1,4l-moottori, Garrett T2-ahtimella varustettuna. Polttoaineensyöttö oli toteutettu kaasuttimella ahtamisesta huolimatta. Sisarmalli 5 GTE joka oli muuten täysin sama auto kuin GT Turbo oli varustettu 1721cc Renix monipistesuihkutuksella joka tuotti 95hv. GTE Oli myynnissä yleensä maissa joissa pakokaasumääräykset eivät sallineet GT Turbon rekisteröintiä. Tosin esim. Saksassa myytiin molempia malleja. Mallia myytiin paljon mm; Ruotsissa ja Sveitsissä. Suorituskyvyssä GTE hävisi GT Turbolle mutta oli huomattavasti vähemmän vikaherkkä ja taloudellisempi.


title: Renault 5

text:
GT Turboa valmistettiin 1985-91, GTE Mallia 1987-1991. 1987 GT Turbo mallia päivitettiin ja teholukema nousi 120hv:aan (Phase II). Ahtimessa oli nyt myös vesijäähdytys joten sen kestävyys parani oleellisesti, sekä öljynjäähdytin lisättiin.
Suomeen GT Turbo mallia tuotiin 80-luvun loppupuolella, mutta auton todella kova hinta rajoitti myyntiä. GTE mallia ei Suomeen tuotu.


title: Renault 5

text: Rallimainetta GT Turbo saavutti mm: Alain Oreillen ohjastamana ja voittamalla N Ryhmän autolla WRC Yleiskilpailun 1989 Norsunluurannikon rallissa. Saavutusta ei ole koskaan toistettu.


title: Renault 5

text:
No. Event Season Driver Co-driver Car
1 Ivory Coast 21ème Rallye Côte d'Ivoire 1989 France Alain Oreille France Gilles Thimonier Renault 5 GT Turbo